****

הסברי הפסוקים

**פרשת**

**ויצא**

**כפי שלמדנו בס"ד**

**בכיתה א' תש"פ**

**הסברי הפסוקים**

**פרשת ויצא**

**ת"ת יסדת עז, כיתה א'**

**חלום יעקב.** דגשים: השמחה הגדולה בקבלת ברכה מד'. המשך הופעת הברכה על יעקב אבינו. היראה הגדולה במקום השראת השכינה. ההודאה לד' על החסד שהוא עושה עם יעקב.

הקדמה: זה לא פשוט ליעקב אבינו לצאת מארץ ישראל. הוא גדל בין בתי המדרשות של אברהם אבינו, שם ועבר, וכמובן בביתם של יצחק ורבקה. כעת הוא יצטרך לעזוב את הכל ולהגיע למקום של רשעים – ללבן הארמי. יעקב אבינו חושש מעשיו, אך יותר מזה הוא חושש שהוא ירד קצת מהרמה הרוחנית שלו בגלל שהוא יהיה מחוץ לארץ הקדושה וליד רשעים. מה הוא עושה? הוא הולך לשאוב קדושה – ללמוד תורה 14 שנה בבית עבר (שם כבר נפטר). יעקב לומד מגיל 63 עד גיל 77! אחרי 14 שנה של לימוד בהתמדה הוא כאילו לוקח איתו את ארץ ישראל, וזה מגן עליו. עדיין יעקב קצת חושש, ובשביל זה ד' מתגלה אליו בחלום המיוחד הזה. ד' מבטיח לו שהוא ישמור עליו, ומאז רגליו של יעקב אבינו נעשות קלות (פרק כ"ט פסוק א').

**[(י)](file:///C:\\תורת%20אמת%20-%20352\\Temp\\his_temp_1_10.htm" \l "בראשית פרק-כח-{י}!) וַיֵּצֵא יַעֲקֹב מִבְּאֵר שָׁבַע וַיֵּלֶךְ חָרָנָה** – לכיוון חרן (רשב"ם[[1]](#footnote-1)) כפי שאמרו לו הוריו. למה לא כתוב וילך יעקב חרנה, שהרי אנו יודעים מהיכן יצא? מכאן למד רש"י שכשיעקב יצא כולם הרגישו שהוא יצא, כולם הרגישו בחיסרון שיעקב לא נמצא פה.

[**(יא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{יא}!)**וַיִּפְגַּע** – ויפגוש (ע"פ שפ"ח, ע"ש), יעקב הגיע ל.. **בַּמָּקוֹם** – התורה לא כותבת איזה מקום, זה "המקום" הכי חשוב! בהמשך נראה איזה מקום זה היה. **וַיָּלֶן שָׁם** – וישן שם. **כִּי בָא הַשֶּׁמֶשׁ** – בגלל שהשמש שקעה[[2]](#footnote-2). חז"ל מלמדים אותנו שבכלל השמש לא היתה צריכה עדיין לשקוע, אך כיוון שד' רצה שיעקב ישן דווקא במקום המיוחד הזה הוא השקיע את השמש לפני הזמן. **וַיִּקַּח מֵאַבְנֵי הַמָּקוֹם** – כמה מהאבנים שהיו במקום הזה[[3]](#footnote-3). אחרי שלמדנו שזה הר המוריה אמרנו שהחיזקוני אומר שהאבנים היו מהמזבח שנעקד עליו יצחק אבינו. **וַיָּשֶׂם מְרַאֲשֹׁתָיו** – הוא שם את האבנים באיזור הראש שלו הנקרא "מראשותיו".[[4]](#footnote-4) אבן אחת בתור כרית ושאר אבנים מסביב לראשו בחצי עיגול להגן מחיות טורפות (ב"ר סח, יא ובפירוש עץ יוסף) **וַיִּשְׁכַּב בַּמָּקוֹם הַהוּא** - חז"ל למדו מהלשון וישכב במקום ההוא שרק כאן הוא שכב, אבל כל השנים שהיה בבית עבר יעקב לא ישן בלילה. נ"ל שאין הכוונה שהיה ער 14 שנה, אלא שלא ישן במיטה (וכ"כ הכלי יקר), וגם כשישן היה חולם חלומות של דברי תורה (כ"נ מבעל הטורים פסוק ט"ז).

[**(יב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{יב}!)הקדמה: עד כה, כשיעקב בגיל 77 עוד לא זכה לקבל מד' את הברכות החשובות. אברהם ויצחק התברכו מד', יעקב התברך מיצחק אך לא מד'. **וַיַּחֲלֹם** – ד' מתגלה ליעקב בנבואה בחלום הלילה (רמב"ן, עיין אוה"ח[[5]](#footnote-5)). **וְהִנֵּה סֻלָּם מֻצָּב אַרְצָה** – עומד לארץ. הרגלים של הסולם מונחות בארץ. **וְרֹאשׁוֹ מַגִּיעַ הַשָּׁמָיְמָה** – לשמים, כלומר – לכיוון השמים. **וְהִנֵּה מַלְאֲכֵי אֱלֹקִים עֹלִים וְיֹרְדִים בּוֹ** – המלאכים של א"י ששמרו עליו בדרך[[6]](#footnote-6) עולים, והמלאכים של חו"ל יורדים על מנת לשמור עליו.

[**(יג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{יג}!)**וְהִנֵּה ה' נִצָּב עָלָיו** – עומד על יעקב. מה הכוונה? יעקב רואה בנבואה איך ד' שומר עליו ודואג לו, הוא כמובן לא ראה איזה דמות ח"ו. **וַיֹּאמַר אֲנִי ה' אֱלֹקֵי אַבְרָהָם אָבִיךָ וֵאלֹקֵי יִצְחָק** – אוהב ומשגיח על אברהם ויצחק. **הָאָרֶץ אֲשֶׁר אַתָּה שֹׁכֵב עָלֶיהָ** – ארץ כנען שאתה כרגע שוכב בתוכה (ספורנו). **לְךָ אֶתְּנֶנָּה וּלְזַרְעֶךָ** - ברכת הארץ.

[**(יד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{יד}!)**וְהָיָה זַרְעֲךָ כַּעֲפַר הָאָרֶץ** – ברכת עם גדול. **וּפָרַצְתָּ[[7]](#footnote-7)** – ואתה תתרבה (אבע"ז)[[8]](#footnote-8), כלומר הזרע שלך יתרבה. **יָמָּה וָקֵדְמָה וְצָפֹנָה וָנֶגְבָּה** – לים, לקדם, לצפון ולנגב. כלומר: למערב (שם ים התיכון), למזרח, לצפון ולדרום (שם מקום מנוגב ממים). הזרע שלך יתרבה ויתרבה ויתרבה ויתרחב עוד ועוד בארץ, ובכך הארץ תגדל ותגדל בלי גבול! נחלה בלי מצרים! כך אנו אומרים בקידוש: "והאכלתיך נחלת יעקב אביך" – כי דווקא יעקב קיבל את הברכה לנחלה הכי גדולה. **וְנִבְרְכוּ בְךָ כָּל מִשְׁפְּחֹת הָאֲדָמָה וּבְזַרְעֶךָ** – כל העמים שעל האדמה ירצו להיות כמו עם ישראל, ויגידו אחד לשני: אני מברך אותך שתהיה כמו בילדים של יעקב אבינו[[9]](#footnote-9). ברכת עם חשוב.

[**(טו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{טו}!)**וְהִנֵּה אָנֹכִי עִמָּךְ** – איתך, שומר עליך. **וּשְׁמַרְתִּיךָ בְּכֹל אֲשֶׁר תֵּלֵךְ** – ואני אשמור עליך בדרך מעשיו ומלבן. **וַהֲשִׁבֹתִיךָ** – ואני אחזיר אותך. **אֶל הָאֲדָמָה הַזֹּאת** – ואת כל זה אני אעשה בגלל ש.. **כִּי לֹא אֶעֱזָבְךָ** – אני לא אשאיר אותך לבד. **עַד אֲשֶׁר אִם עָשִׂיתִי** – עד שאני אעשה. לפעמים 'אם' הכוונה היא 'ש..' **אֵת אֲשֶׁר דִּבַּרְתִּי לָךְ** – את מה שדיברתי עליך, כלומר את ההבטחות שהבטחתי לאברהם אבינו. אני לא אשאיר אותך ללא שמירה, שהרי הבטחתי לאברהם שאתן לזרעו את הארץ.[[10]](#footnote-10)

[**(טז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{טז}!)**וַיִּיקַץ[[11]](#footnote-11) יַעֲקֹב מִשְּׁנָתוֹ** – יעקב מתעורר ישר (העמ"ד) מהשינה שלו. **וַיֹּאמֶר אָכֵן** – באמת (אונקלוס)[[12]](#footnote-12). **יֵשׁ ה' בַּמָּקוֹם הַזֶּה** – זהו מקום קדוש מאוד, שד' נמצא בו (באמת ד' נמצא בכל מקום, אך כאן הוא ממש מתגלה). **וְאָנֹכִי לֹא יָדָעְתִּי** – כי אם הייתי יודע לא הייתי הולך לישון במקום קדוש כזה. הרי ברור שאף אחד לא ילך לישון בבית כנסת, כל שכן במקום קדוש כזה.

[**(יז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{יז}!)**וַיִּירָא** – יעקב אבינו התמלא ביראת שמים. יראה זה פחד, כשפוגשים דבר מאוד גדול מתמלאים בפחד. לא פחד שמא יעשה לך משהו, אלא הכרה שיש פה משהו מאוד גדול וחשוב. (כמו "איש אימו ואביו תיראו"). **וַיֹּאמַר מַה נּוֹרָא** – כמה מפחיד וגדול (תיב"ע – "דחיל ומשבח"). **הַמָּקוֹם הַזֶּה[[13]](#footnote-13) אֵין זֶה כִּי אִם** – זה לא יכול להיות משהו אחר, אלא...**[[14]](#footnote-14) בֵּית אֱלֹקִים** – הבית של ד'. מה זה? זה בית המקדש!!! עכשיו אנחנו יודעים לאן יעקב אבינו הגיע. יעקב הגיע למקום בו היה אברהם אבינו כשעקד את יצחק בנו, ובו היה יצחק אבינו כשהתפלל שיעקב יוולד, וכן כשיצא לשוח בשדה לפני בא רבקה. למקום הקדוש הזה מגיע גם יעקב אבינו! פה הוא שואב כוחות של קדושה ומפה הוא יוצא לחו"ל. [אולי נזכיר שאברהם קראו הר, יצחק קראו שדה ויעקב קראו בית. גמרא] **וְזֶה שַׁעַר הַשָּׁמָיִם** – זה השער שדרכו אפשר להגיע לשמים. כלומר – זה המקום שבו התפילות הכי מתקבלות.[[15]](#footnote-15).

[**(יח)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{יח}!)**וַיַּשְׁכֵּם יַעֲקֹב בַּבֹּקֶר** - יעקב קם מוקדם בבקר (אונקלוס). התורה מספרת מה שקרא בפסוק ט"ז. (ע"פ רמב"ן י"ז[[16]](#footnote-16)).  **וַיִּקַּח אֶת הָאֶבֶן אֲשֶׁר שָׂם מְרַאֲשֹׁתָיו** – והרי כתוב שהוא לקח כמה מאבני המקום? למדו חז"ל שכל האבנים רצו להיות האבן הכי קרובה ליעקב שנמצאת מתחת לראש שלו בתור כרית. מה עשה הקב"ה חיבר את כל האבנים שיהיו אבן אחת[[17]](#footnote-17). **וַיָּשֶׂם אֹתָהּ מַצֵּבָה** – ההבדל בין מציבה למזבח שמציבה זה אבן אחת ומזבח זה כמה אבנים. **וַיִּצֹק** – והוא שפך **שֶׁמֶן עַל רֹאשָׁהּ** – על הראש שלה, כלומר – על החלק העליון. בכך קידש יעקב אבינו את המציבה שתשמש מעין מזבח (רש"י ל"א:י"ג ורשב"ם כאן). (וכך עשו גם במשכן, אחר בניית המזבח יצקו עליו שמן לקדשו).[[18]](#footnote-18)

[**(יט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{יט}!)**וַיִּקְרָא אֶת שֵׁם הַמָּקוֹם הַהוּא בֵּית אֵל** – הבית של ד'. זה לא בית אל שליד העי. **וְאוּלָם** – אבל **לוּז שֵׁם הָעִיר לָרִאשֹׁנָה** – בהתחלה קראו לעיר הזאת לוז[[19]](#footnote-19).

[**(כ)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{כ}!)**וַיִּדַּר יַעֲקֹב נֶדֶר לֵאמֹר** – יעקב כל כך מודה לד' על ההבטחות, ולכן הוא נודר נדר. נדר זו הבטחה שחייבים חייבים לקיים. **אִם** – כש... (שהרי ברור שד' יעשה לו זאת) **יִהְיֶה אֱלֹקִים עִמָּדִי** – איתי. **וּשְׁמָרַנִי** – ושמר אותי. **בַּדֶּרֶךְ הַזֶּה אֲשֶׁר אָנֹכִי הוֹלֵךְ** – שישמור אותי מהסכנות שבדרך מעשיו ומלבן. **וְנָתַן לִי לֶחֶם לֶאֱכֹל וּבֶגֶד לִלְבֹּשׁ** – כפי שאמר שהוא לא יעזוב אותי, כי מי שעוזבים אותו אין לו מה לאכול.

[**(כא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{כא}!)**וְשַׁבְתִּי בְשָׁלוֹם אֶל בֵּית אָבִי** – כפי שאמר לי שאחזור לא"י. **וְהָיָה ה' לִי לֵאלֹקִים** – והוא יהיה לי לאלוקים, שתתגלה שכינתו עלי. [ראינו שיעקב אבינו חוזר על ההבטחות שד' הבטיח לו בפסוק ט"ו]. כשכל זה יקרה, אז אעשה שני דברים:

[**(כב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{כב}!)**וְהָאֶבֶן הַזֹּאת אֲשֶׁר שַׂמְתִּי מַצֵּבָה יִהְיֶה בֵּית אֱלֹקִים** – מקום לתפילה ולהקרבת קורבנות (אבע"ז ורש"י ל"א:י"ג). **וְכֹל אֲשֶׁר תִּתֶּן לִי** – מכל מה שתתן לי **עַשֵּׂר אֲעַשְּׂרֶנּוּ לָךְ** – עשירית מזה אני אתן לך, שאני אקריב את זה לקורבן (העמ"ד)[[20]](#footnote-20).

**פגישת יעקב את רחל.** דגשים: אהבת יעקב הצדק ומחאתו בחוטאים. ד' נותן כח ליעקב להרים האבן. הרצון הגדול של יעקב לעזור לרחל, ושהעזרה זהו הביטוי האמיתי של האהבה.

פרק כ"ט [**(א)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{א}!)**וַיִּשָּׂא יַעֲקֹב רַגְלָיו** – יעקב הלך – הרים את הרגלים שלו. למה התורה כתבה לשון כזאת מיוחדת? בתחילה יעקב מאוד חשש לצאת מארץ הקודש, ולהגיע למקום של רשעים, עכשיו אחרי שהוא קיבל הבטחה מד' הוא התמלא בשמחה והוא הלך בקלות, כאילו הוא מרים את הרגלים שלו מרוב שמחה. **וַיֵּלֶךְ אַרְצָה** – לארץ של **בְנֵי קֶדֶם** – שגרו במזרחה של א"י, שם נמצאת ארם.

[**(ב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{ב}!)**וַיַּרְא וְהִנֵּה בְאֵר בַּשָּׂדֶה[[21]](#footnote-21)** – נראה לי שמדובר על שדה שנמצאת בסמיכות לחרן[[22]](#footnote-22). **וְהִנֵּה שָׁם שְׁלֹשָׁה עֶדְרֵי צֹאן** – שלושה קבוצות של צאן. **רֹבְצִים עָלֶיהָ** – יושבים סמוך לבאר. לכל עדר היו כמה רועים (רמב"ן). **כִּי מִן הַבְּאֵר הַהִוא יַשְׁקוּ הָעֲדָרִים** – הרועים של העדרים. **וְהָאֶבֶן גְּדֹלָה עַל פִּי הַבְּאֵר** – על פתח הבאר. ולמה? הבאר הייתה שייכת לאותם רועים, ולא רצו שכל אחד יוכל לבוא ולקחת מהמים, לכן היו שמים אבן גדולה מאוד, שרק כשכולם מתקבצים הם יכולים לקחת מהמים (רשב"ם).

[**(ג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{ג}!)**וְנֶאֶסְפוּ שָׁמָּה** – והתקבצו לבאר. **כָל הָעֲדָרִים** – הרועים של העדרים. **וְגָלֲלוּ** – וגלגלו[[23]](#footnote-23). **אֶת הָאֶבֶן מֵעַל פִּי הַבְּאֵר וְהִשְׁקוּ אֶת הַצֹּאן וְהֵשִׁיבוּ אֶת הָאֶבֶן עַל פִּי הַבְּאֵר לִמְקֹמָהּ:**

[**(ד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{ד}!)**וַיֹּאמֶר לָהֶם יַעֲקֹב אַחַי** – לשון חיבה, אפילו שהוא לא הכיר אותם התייחס אליהם כאילו הם חברים שלו (רד"ק). **מֵאַיִן אַתֶּם** – מאפה אתם? **וַיֹּאמְרוּ מֵחָרָן אֲנָחְנוּ:**

[**(ה)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{ה}!)**וַיֹּאמֶר לָהֶם הַיְדַעְתֶּם** – האם אתם מכירים **אֶת לָבָן בֶּן נָחוֹר** – בן בנו של נחור, בגלל שנחור היה אח של אברהם הכירו אותו כולם, ולכן לבן הוזכר על שם סבו ולא על שם אביו (רמב"ן) וכפי שכבר למדנו 'בני בנים הרי הם כבנים'. **וַיֹּאמְרוּ יָדָעְנוּ:**

[**(ו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{ו}!)**וַיֹּאמֶר לָהֶם הֲשָׁלוֹם לוֹ** – מה שלומו? **וַיֹּאמְרוּ שָׁלוֹם** – שלומו טוב. יעקב שאל מה שלומו של לבן, כדי לדעת אם הוא בטוח יכול לבא ללבן, אולי לבן חולה ולא מתאים לו שיעקב יבוא להתארח אצלו (ספורנו). **וְהִנֵּה רָחֵל בִּתּוֹ בָּאָה עִם הַצֹּאן** – עכשיו היא מתקרבת לכאן, ותוכל לשאול אותה בדיוק מה שלומו של לבן (ב"ר ע':א'). יעקב שמח כ"כ שהוא יוכל לראות את בת לבן, אולי היא תהיה אשתו. מעניין איך היא נראית – אם היא צדיקה.

[**(ז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{ז}!)**וַיֹּאמֶר הֵן** – הרי **עוֹד הַיּוֹם גָּדוֹל** – יש עוד הרבה זמן עד שיגמר היום. **לֹא עֵת הֵאָסֵף הַמִּקְנֶה** – זה לא הזמן בו צריך לאסוף את הצאן חזרה לדיר. [כי כנראה בסוף היום כשאוספים את המקנה כולם מתאספים והולכים יחד, לשמור עצמם משודדים]. **הַשְׁקוּ הַצֹּאן וּלְכוּ רְעוּ** – תנו להם לאכול, שלא יהיה צער בעלי חיים (אוה"ח). יעקב אבינו אמנם לא מכיר אותם, אך קשה לו לראות אנשים שלא עושים את העבודה שלהם כמו שצריך, ולכן הוא מלמד אותם כיצד צריכים להתנהג (ספורנו).

[**(ח)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{ח}!)**וַיֹּאמְרוּ לֹא נוּכַל** – לתת להם לשתות. **עַד אֲשֶׁר יֵאָסְפוּ כָּל הָעֲדָרִים וְגָלֲלוּ אֶת הָאֶבֶן מֵעַל פִּי הַבְּאֵר וְהִשְׁקִינוּ הַצֹּאן:**

[**(ט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{ט}!)**עוֹדֶנּוּ מְדַבֵּר עִמָּם** – יעקב עדיין באמצע לדבר איתם. **וְרָחֵל בָּאָה** – הגיעה[[24]](#footnote-24) [[25]](#footnote-25). **עִם הַצֹּאן אֲשֶׁר לְאָבִיהָ כִּי רֹעָה הִוא** – לבן ביקש ממנה לרעות את הצאן שלו. חז"ל מלמדים אותנו שבתחילה היה ללבן יותר צאן, והיו לו הרבה רועים, אך ד' עשה שרוב הצאן ימות לו, ונשאר לו מעט צאן, שלא היה צריך רועים ומספיק היה שרחל תרעה את הצאן (תיב"ע. אולי ד' עשה זאת כדי להראות לו איך בזכות יעקב נהיה לו הרבה צאן).[[26]](#footnote-26)

[**(י)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{י}!)**וַיְהִי כַּאֲשֶׁר רָאָה יַעֲקֹב אֶת רָחֵל בַּת לָבָן אֲחִי אִמּוֹ וְאֶת צֹאן לָבָן אֲחִי אִמּוֹ** – יעקב רצה לעזור לה, ולכן... **וַיִּגַּשׁ יַעֲקֹב וַיָּגֶל אֶת הָאֶבֶן מֵעַל פִּי הַבְּאֵר** – אותה אבן שהיו צריכים הרבה רועים בכדי להסיר אותה, הצליח יעקב לבד להרים, ולמה? כי הוא כל כך רצה לעזור לרחל. ד' נתן לו כח חזק מאוד והוא הצליח (הרב עמי נוהג לומר שיעקב התאמץ). תיארנו איך יעקב מגיע בשביל להרים את האבן וכולם צחקו עליו, וכשראו שהוא הצליח התפלאו מאוד מהמדרגה הגבוהה שלו. **וַיַּשְׁקְ** – ויתן לשתות. **אֶת צֹאן לָבָן אֲחִי אִמּוֹ** – רואים פה דבר נפלא, שלפני שיעקב פונה לרחל, קודם הוא עוזר לה ודואג לצאן שלה, כי הוא לא חושב על עצמו – כמה הוא שמח לפגוש אותה, אלא עליה – מה היא צריכה.

[**(יא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{יא}!)**וַיִּשַּׁק[[27]](#footnote-27)** – ויתן נשיקה. **יַעֲקֹב לְרָחֵל** – היא הייתה עוד קטנה (רמב"ן[[28]](#footnote-28)), והיא הייתה בת דודה שלו (ספורנו), לכן היה זה בגדרי הצניעות. **וַיִּשָּׂא אֶת קֹלוֹ וַיֵּבְךְּ** – יעקב בכה בקול, מהתרגשות, שהוא פגש את קרובתו (רבינו בחיי), ביחוד שהרגיש כבר שהיא כזאת צדיקה ומתאימה להיות אשתו, שהרי עד כה ידע שצריך להתחתן עם בת לבן, ולא ידע אם תהיה צדיקה או לא.

[**(יב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{יב}!)**וַיַּגֵּד יַעֲקֹב לְרָחֵל[[29]](#footnote-29) כִּי** – ש... **אֲחִי אָבִיהָ הוּא** – הוא קרוב משפחה של אבא שלה. **וְכִי בֶן רִבְקָה הוּא וַתָּרָץ וַתַּגֵּד לְאָבִיהָ** – מי עוד רצה על מנת לקיים מצוות הכנסת אורחים?[[30]](#footnote-30)

**הסכם יעקב ולבן.** דגשים: להבדיל בין הטמא לטהור – רשעותו של לבן. הצלחת יעקב בעבודתו עד כדי כך שלבן חפץ שישאר. התפילה הגדולה של לאה לא להתחתן עם עשיו.

[**(יג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{יג}!)**וַיְהִי כִשְׁמֹעַ לָבָן** – כשלבן שמע. **אֶת שֵׁמַע[[31]](#footnote-31) יַעֲקֹב בֶּן אֲחֹתוֹ** – את השמועה שיעקב הגיע. **וַיָּרָץ לִקְרָאתוֹ** – רץ אליו. **וַיְחַבֶּק לוֹ וַיְנַשֶּׁק לוֹ** – לבן חיבק ונישק את יעקב. חז"ל מלמדים אותנו שיעקב בכלל לא עניין את לבן, כמו שנראה בהמשך, לבן חשב רק על הכסף שהוא יכול לקבל מיעקב. היה ללבן ברור שיש ליעקב המון כסף, שהרי אם לעבד של אברהם היה כל כך הרבה כסף (לבן זכר את הסיפור מלפני 97 שנים), כ"ש שליעקב עצמו יהיה. הוא לא ראה שום גמלים ושום כלום, אז הוא חיבק אותו ולא מצא, הוא נישק אותו – אולי ימצא מרגליות בפיו ולא מצא. **וַיְבִיאֵהוּ אֶל בֵּיתוֹ וַיְסַפֵּר** – עד כאן – 'וירץ', 'ויחבק', 'וינשק', 'ויביאהו' זה היה לבן ופה זה לא יכול להיות לבן, אז ברור שהכוונה ליעקב. **לְלָבָן אֵת כָּל הַדְּבָרִים הָאֵלֶּה** – את הסיבה שבגללה הוא הגיע לכאן, ושהוא רוצה להיות פה הרבה שנים (ספורנו)[[32]](#footnote-32).

[**(יד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{יד}!)**וַיֹּאמֶר לוֹ לָבָן** – אין לי שום סיבה להשאיר אותך פה, הרי אין לך בכלל כסף. **אַךְ עַצְמִי וּבְשָׂרִי אָתָּה** – אבל אתה חלק ממני – כי אתה מהמשפחה שלי, ורק בגלל זה אני מסכים שתהיה פה למשך חודש (רש"י, שפ"ח). איזה לא נעים לאורח לשמוע מהמארח שלו שהוא לא כל כך שמח שהוא הגיע. עצמי ובשרי זה ביטוי לזה שאתה חלק ממני, כמו שאמר אדם הראשון על חוה - "עצם מעצמי ובשר מבשרי"[[33]](#footnote-33). **וַיֵּשֶׁב עִמּוֹ חֹדֶשׁ יָמִים** – לבן לא כל כך רוצה לקבל את יעקב אל ביתו, הוא מוכן לקבלו רק לחודש, גם בחודש הזה הוא נותן לו עבודות – לרעות את הצאן שלו. לבן רואה בחודש זה כמה יעקב עובד נפלא ומשביח את הצאן שלו, לכן הוא מחליט לבקש ממנו להישאר עוד. אך הוא יודע שיעקב לא יסכים להישאר בחינם, לכן הוא מציע לשלם לו.

[**(טו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{טו}!)**וַיֹּאמֶר לָבָן לְיַעֲקֹב הֲכִי** – האם בגלל ש... **אָחִי אַתָּה** – קרוב משפחה. **וַעֲבַדְתַּנִי חִנָּם** – אתה תעבוד אצלי בלי לקבל כסף?! **הַגִּידָה לִּי מַה מַּשְׂכֻּרְתֶּךָ** – תגיד לי מה המשכורת שאתה רוצה על העבודה שלך. כפי שאמרנו לבן מנסה להראות את עצמו כאילו הוא צדיק – אני מאוד רוצה לשלם לך על העבודה, ומה הוא משלם לו?! מרשה לו להתחתן עם הבת שלו – זה תשלום?! על זה יעקב צריך לעבוד 7 שנים?![[34]](#footnote-34)

לפני שהתורה ממשיכה לספר את השיחה שבין יעקב ללבן, היא מקדימה מי היו בנותיו של לבן (רשב"ם). [**(טז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{טז}!)**וּלְלָבָן שְׁתֵּי בָנוֹת שֵׁם הַגְּדֹלָה לֵאָה וְשֵׁם הַקְּטַנָּה רָחֵל:**

[**(יז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{יז}!)**וְעֵינֵי לֵאָה רַכּוֹת** - לא היו כל כך יפות, בגלל שחששה שתתחתן עם עשיו אז בכתה והתפללה המון המון, ונפלו לה הריסים (מדרש[[35]](#footnote-35)), והיו העיניים נראות דומעות (רשב"ם ב"ב קכג. "עיניה נוטפות דמעה"). אך חוץ מזה הייתה יפת תואר (רד"ק). **וְרָחֵל הָיְתָה יְפַת תֹּאַר וִיפַת מַרְאֶה****[[36]](#footnote-36)** – ללא שום מום. כמו שראינו על כל הנשים הצדיקות. כי את היופי של המידות הטובות רואים גם כלפי חוץ.

[**(יח)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{יח}!) **וַיֶּאֱהַב יַעֲקֹב אֶת רָחֵל –** הוא הרגיש שהיא האשה המתאימה לו. מכאן ממשיכה השיחה בין יעקב ללבן. **וַיֹּאמֶר אֶעֱבָדְךָ** - אני אעבוד אותך, אני ארעה את הצאן שלך (רמב"ן). **שֶׁבַע שָׁנִים בְּרָחֵל** – בשביל רחל **בִּתְּךָ הַקְּטַנָּה** – יעקב הכיר את רמאות של לבן, וחשש שאם יאמר לו 'רחל' יביא לו רחל מן השוק. ואם יאמר לו 'רחל בתך' יביא לו את לאה ויגיד לו ששינה את שמה לרחל, לכן הוסיף בתך הקטנה (שפ"ח, ע"ש). סיפרנו על מישהו שרוצה להתחתן עם מישהי והוא מספר את זה להורים של הכלה, האם ההורים יכולים לומר – אנחנו מוכנים בתנאי שתשלם מליון שקל?! לבן מקום להרשות ליעקב את רחל בחינם הוא דורש ממנו לעבוד כל כך הרבה שנים, רחל אשת ר"ע התחתנה עם ר"ע בלי קבלת אישור מאביה.[[37]](#footnote-37)

[**(יט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{יט}!)**וַיֹּאמֶר לָבָן טוֹב תִּתִּי** – שאני אתן **אֹתָהּ לָךְ מִתִּתִּי** – מאשר שאני אתן **אֹתָהּ לְאִישׁ אַחֵר** – שהרי כולם פה רשעים, ואתה תדאג לרחל ותעניק לה יותר מכולם. **שְׁבָה[[38]](#footnote-38) עִמָּדִי** – תשב איתי פה בביתי ותעבוד (ספורנו).

**נישואי יעקב עם לאה ורחל.** דגשים: דבר שאדם אוהב עובר מהר. הרצון הגדול של האמהות להקים את בית ישראל. החסד העצום של רחל לוותר לאחותה כדי לא לביישה, ומתוך כך הכרת ערך קבל רחל. האהבה המיוחדת של יעקב לרחל. איך יעקב עובד אצל לבן במסירות ובנאמנות, אפילו שהוא מרמה אותו.

[**(כ)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{כ}!)**וַיַּעֲבֹד יַעֲקֹב בְּרָחֵל** – בשביל רחל. **שֶׁבַע שָׁנִים** – כפי שאמרנו היה זה עוול שלבן מבקש מיעקב לעבוד בשביל הבת שלו, ובכל זאת הוא לא מתמלא עצבות, הוא לא מתוסכל מעבודתו, אלא להיפך שמח בעבודה – כי הוא יודע מה הוא יקבל בסופה. **וַיִּהְיוּ בְעֵינָיו כְּיָמִים אֲחָדִים** – כמו כמה ימים (רד"ק, כמו 7 ימים[[39]](#footnote-39)). **בְּאַהֲבָתוֹ אֹתָהּ** – בגלל שהוא אהב את רחל. כשאדם עושה משהו שהוא אוהב הזמן עובר מאוד מהר, כך זה כשאדם קורא ספר מאוד מעניין, או לומד תורה בשקידה[[40]](#footnote-40) [[41]](#footnote-41). יעקב כל כך אהב את רחל, הוא ידע שהיא המתאימה להקים איתה את עם ישראל, לכן הוא כל כך ציפה לזה, והזמן עבר לו מאוד מהר[[42]](#footnote-42).

[**(כא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{כא}!)**וַיֹּאמֶר יַעֲקֹב אֶל לָבָן הָבָה אֶת אִשְׁתִּי** – תביא לי את רחל, שעתידה להיות אשתי. **כִּי מָלְאוּ יָמָי** – השלמתי את שנות עבודתי (אונקלוס). **וְאָבוֹאָה אֵלֶיהָ** – ואתחתן איתה (רמב"ן).

[**(כב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{כב}!)**וַיֶּאֱסֹף לָבָן אֶת כָּל אַנְשֵׁי הַמָּקוֹם** – האנשים שגרים באותו המקום. **וַיַּעַשׂ מִשְׁתֶּה** – לכבוד שמחת הנישואין (רד"ק). לבן הרשע התייעץ עם חבריו – איך אני אוכל לחייב את יעקב לעבוד אצלי עוד שנים? הרי יעקב עובד כל כך במסירות, והצאן שלי גדל וגדל. ואז עלה הרעיון לתת ליעקב את לאה, ואז בשביל רחל הוא יצטרך לעבוד עוד 7 שנים. (ת.ירושלמי, שם כתוב שהם נתנו לו עיצה זו).

[**(כג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{כג}!)**וַיְהִי בָעֶרֶב וַיִּקַּח אֶת לֵאָה בִתּוֹ** – בלי שהיא רצתה, שהרי ברור שהיא לא רצתה לשקר על יעקב, אפילו שהיא מאוד מאוד רצתה להתחתן איתו (אוה"ח). אך כיוון שנהגה כבוד באביה שחייב אותה להתחתן איתו הלכה לחתונה, וכמובן יחד עם זאת שמחה בזכות שזכתה (רמב"ן פסוק ל"א). **וַיָּבֵא אֹתָהּ אֵלָיו** – לבן הביא את לאה אל יעקב. **וַיָּבֹא אֵלֶיהָ** – ויעקב התחתן איתה. סיפרנו את דברי חז"ל שיעקב חשש לרמאות של לבן ולכן מסר לרחל סימנים, וכשרחל ראתה שלאה הולכת להיות הכלה, ובודאי תתבייש כשתתגלה התרמית, והיא לא רצתה שאחותה תתבייש, לכן היא מסרה לה את הסימנים, אפילו שהיא כבר לא יכולה להיות בטוחה שהיא תזכה להתחתן עם יעקב. למדנו את המדרש כשגלו ישראל[[43]](#footnote-43).

[**(כד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{כד}!)**וַיִּתֵּן לָבָן לָהּ אֶת זִלְפָּה שִׁפְחָתוֹ לְלֵאָה בִתּוֹ שִׁפְחָה** – שתעזור לה בכל מה שהיא צריכה.

[**(כה)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{כה}!)**וַיְהִי בַבֹּקֶר וְהִנֵּה הִוא לֵאָה** – יעקב לא ידע בלילה שזאת לאה, כיוון שהיה חושך גמור, רק בבקר הוא ראה שהיא לאה. **וַיֹּאמֶר אֶל לָבָן מַה זֹּאת עָשִׂיתָ לִּי[[44]](#footnote-44)** - למה עשית לי את זה (לענ"ד).  **הֲלֹא** – הרי **בְרָחֵל עָבַדְתִּי עִמָּךְ** – עבדתי איתך בשביל רחל. **וְלָמָּה רִמִּיתָנִי:**

[**(כו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{כו}!)**וַיֹּאמֶר לָבָן לֹא יֵעָשֶׂה כֵן בִּמְקוֹמֵנוּ**  - במקום שבו אנחנו גרים אנחנו לא רגילים לעשות כזה דבר - **לָתֵת הַצְּעִירָה לִפְנֵי הַבְּכִירָה** – קודם הגדולה מתחתנת ואז הקטנה[[45]](#footnote-45). כמובן זה לא מסביר את השקר הנורא של לבן.[[46]](#footnote-46)

[**(כז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{כז}!)**מַלֵּא שְׁבֻעַ זֹאת** – תחכה שיעברו ימי המשתה של לאה, גם בימיהם היו עושים 7 ימים של משתה אחרי חתונה (רד"ק). **וְנִתְּנָה לְךָ** – ואני אתן לך. **גַּם אֶת זֹאת** – את רחל. **בַּעֲבֹדָה אֲשֶׁר תַּעֲבֹד עִמָּדִי עוֹד שֶׁבַע שָׁנִים אֲחֵרוֹת** – לבן בחוצפתו הגדולה אחרי השקר שהוא משקר הוא דורש מיעקב לעבוד עוד 7 שנים בכדי לקבל את רחל, במקום להתנצל ולתת לו ישר את רחל.

[**(כח)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{כח}!)**וַיַּעַשׂ יַעֲקֹב כֵּן וַיְמַלֵּא שְׁבֻעַ זֹאת** – יעקב חיכה שבוע. **וַיִּתֶּן לוֹ אֶת רָחֵל בִּתּוֹ לוֹ לְאִשָּׁה** – הדגשנו שעם רחל הוא התחתן ישר שבוע אחרי החתונה עם לאה, ולאחר מכן הוא המשיך ועבד במסירות 7 שנים. ואמנם לבן רימה אותו והוא לא היה צריך לעבוד בכלל, אך יעקב לא רוצה לריב איתו, והוא עובד במסירות 7 שנים נוספות. כפי שנלמד בסוף הפרשה יעקב עובד במאמץ גדול, ומשקיע המון בשביל הבהמות של לבן, אפילו שבאמת הוא לא צריך לעבוד בכלל.

[**(כט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{כט}!)**וַיִּתֵּן לָבָן לְרָחֵל בִּתּוֹ אֶת בִּלְהָה שִׁפְחָתוֹ לָהּ לְשִׁפְחָה** – נתנו רמז: ברז"ל: בלהה רחל. זלפה לאה.

[**(ל)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{ל}!)**וַיָּבֹא גַּם אֶל רָחֵל** – יעקב התחתן גם עם רחל. **וַיֶּאֱהַב גַּם אֶת רָחֵל מִלֵּאָה** – יעקב אהב גם את רחל, ולא רק את לאה, והוא אהב אותה יותר מלאה (כנלענ"ד). אע"פ שבדרך כלל אוהבים יותר את האשה הראשונה, פה הוא אהב יותר את רחל (רמב"ן), כי המידות הטובות והמיוחדות שלה מאוד מאוד התאימו ליעקב אבינו. כפי שהדגשנו גם לאה הייתה מאוד צדיקה, וגם אותה יעקב אהב (כל"י, רמב"ן). **וַיַּעֲבֹד עִמּוֹ עוֹד שֶׁבַע שָׁנִים אֲחֵרוֹת** – אחרי החתונה.

**לידת בני לאה.** דגשים: הדאגה שד' דואג ללאה כדי לשמחה. חשיבות ההודאה לד'.

[**(לא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{לא}!)הקדמה: ב7 ימי המשתה לאה כל כך שמחה, יעקב היה איתה כל הזמן, איזו קדושה גדולה יש כששני צדיקים כאלו ביחד. אח"כ היא ידעה שהיא צריכה לחכות 7 ימים בהם יעקב עם רחל. אח"כ היה ברור לה שיעקב יהיה יום אחד באהל שלה ויום אחד באהל של רחל. אכן ביום שאחרי 7 ימי המשתה של רחל יעקב בא אליה, והיא ממש שמחה, אך אח"כ הוא היה כמה ימים עם רחל. לאה יושבת באהל וכל כך רוצה להיות עם יעקב, איזה צער. היא יודעת שיעקב אוהב אותה, אך מרגישה דחויה ביחס לרחל. הזכרנו שכדי שיוולד ילד הבעל והאשה צריכים להיות זה עם זה, אך גם אז לא בטוח שיוולד להם ילד, אז ככל שהבעל עם אשתו יש יותר סיכוי שיוולד ילד, לכן יעקב היה יותר עם רחל, כי הוא הבין שהיא העיקר שהרי רק איתה הוא רצה להתחתן, אז לכן הוא היה איתה יותר. **וַיַּרְא ה' כִּי שְׂנוּאָה לֵאָה[[47]](#footnote-47)** – שיעקב אוהב את לאה פחות מרחל (רבנו בחיי ורד"ק. ולכן הוא נמצא באוהל של רחל יותר, אוה"ח). **וַיִּפְתַּח אֶת רַחְמָהּ** – שהיא תוכל ללדת. **וְרָחֵל עֲקָרָה** - אינה יכולה ללדת. ד' ידע שאם ללאה יהיו ילדים זה יגרום ליעקב יותר לאהוב את לאה. הסברנו גם שיכול להיות שיעקב חשב שלאה אפילו שהיא כל כך צדיקה לא ממנה יצא עם ישראל, ועכשיו שנולד ממנה ילד זה הוכחה שממנה יצא עם ישראל, וכך יעקב יאהב אותה יותר.

[**(לב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{לב}!)**וַתַּהַר לֵאָה וַתֵּלֶד בֵּן[[48]](#footnote-48) וַתִּקְרָא שְׁמוֹ רְאוּבֵן[[49]](#footnote-49) כִּי אָמְרָה כִּי רָאָה ה' בְּעָנְיִי** – בצער ובסבל שלי (אונקלוס). **כִּי עַתָּה יֶאֱהָבַנִי אִישִׁי** – האיש שלי – הבעל שלי יאהב אותי עכשיו, כי הוא יראה שאני מתאימה להיות אמא של עם ישראל.

[**(לג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{לג}!)**וַתַּהַר עוֹד וַתֵּלֶד בֵּן וַתֹּאמֶר כִּי שָׁמַע ה'[[50]](#footnote-50)** **כִּי שְׂנוּאָה אָנֹכִי** – שמע ד' לצער שלי ולתפילות שלי (כנלענ"ד) שאני שנואה, כלומר פחות אהובה (כנלענ"ד). **וַיִּתֶּן לִי גַּם אֶת זֶה וַתִּקְרָא שְׁמוֹ שִׁמְעוֹן[[51]](#footnote-51)** - עכשיו יעקב אבינו עוד יותר אוהב את לאה.

[**(לד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{לד}!)**וַתַּהַר עוֹד וַתֵּלֶד בֵּן וַתֹּאמֶר עַתָּה הַפַּעַם** – בפעם הזאת **יִלָּוֶה אִישִׁי אֵלַי** – בעלי יתחבר אלי. כמו מישהו שמלווה מישהו לדרך. **כִּי יָלַדְתִּי לוֹ שְׁלֹשָׁה בָנִים -** אמרנו שהאמהות היו נביאות, וידעו שליעקב יהיו 12 ילדים ו4 נשים, לכן לאה אמרה – הפעם, שיש לה ילדים ממש כמו כל אחת מנשיו הוא יאהב אותה כמו רחל. **עַל כֵּן** – בגלל זה **קָרָא** – יעקב (רשב"ם), מעניין למה פה דווקא יעקב קרא ולא לאה[[52]](#footnote-52). **שְׁמוֹ לֵוִי** – כי זה רומז למילה לוויה. הוספנו שבשני ילדים היא יכלה לטפל לבד, אך כעת כשיש שלושה יעקב צריך לעזור לה, וא"כ הוא מתלווה אליה, ובכך יאהב אותה יותר (חזקוני ורד"ק).

[**(לה)**](file:///C:\תורת%20אמת%20-%20352\Temp\his_temp_1_10.htm#בראשית פרק-כט-{לה}!)**וַתַּהַר עוֹד וַתֵּלֶד בֵּן וַתֹּאמֶר הַפַּעַם אוֹדֶה אֶת ה'** – אודה לו בצורה מיוחדת, כמה ד' כל כך עוזר לי שלא אהיה בצער, עד כדי כך שהוא עשה שיהיו לי יותר ילדים ממה שחשבתי שצריך להיות לי. **עַל כֵּן קָרְאָה שְׁמוֹ יְהוּדָה וַתַּעֲמֹד מִלֶּדֶת** – והיא הפסיקה ללדת.

**לידת בני השפחות.** דגשים: כח התפילה, וההכרה שד' שומע את התפילה שלנו גם אם היא לא תמיד מתקבלת. הרצון הגדול של האמהות להביא ילדים לעולם. היחס הנכון לקינאה.

פרק ל' הדגשנו כמה רחל שמחה בבנים שנולדים ללאה, ומצד שני כמה היא דואגת שאולי היא לא תלד, וח"ו לא יצא ממנה עם ישראל. [**(א)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{א}!)**וַתֵּרֶא רָחֵל כִּי לֹא יָלְדָה לְיַעֲקֹב וַתְּקַנֵּא רָחֵל בַּאֲחֹתָהּ** – היא לא קנאה בה בזה שללאה יש ילדים ולה אין, אלא היא חשבה לעצמה מה הסיבה, ואמרה – בטוח זה בגלל שלאה יותר צדיקה ממני, ואז היא קנאה במעשיה הטובים, היא רצתה שגם לה יהיו מעשים כל כך טובים. **וַתֹּאמֶר אֶל יַעֲקֹב הָבָה לִּי בָנִים** – תביא לי ילדים, תתפלל עד שד' ישמע את התפילה ויביא לי בנים. **וְאִם אַיִן** – ואם לא (אונקלוס) תביא לי בנים. **מֵתָה אָנֹכִי** – אני נחשבת כמו אשה מתה. מה זה שווה לי להיות בלי ילדים. רחל ידעה שבוודאי יעקב מתפלל, אך כוונתה היתה שיתפלל עוד יותר, ולכן אמרה לו שהיא מרגישה כאשה מתה, על מנת שיעקב יבין את גודל צערה וירבה בתפילה (רמב"ן). ([[53]](#footnote-53)נזכרנו בשרה שאמרה שהילדים 'בונים' אותה – "ואבנה גם אנוכי ממנה", ורבקה שאמרה "אם לוקח מבנות הארץ למה לי חיים", וכך גם רחל. כי כל החיים של האמהות זה הילדים שלהם, שמהם יצא עם ישראל, ובלי זה אין להם חיים).

[**(ב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{ב}!)**וַיִּחַר אַף יַעֲקֹב בְּרָחֵל** – יעקב כעס על רחל. **וַיֹּאמֶר הֲתַחַת** – האם במקום **אֱלֹקִים אָנֹכִי** – האם אני מחליף את ד'? **אֲשֶׁר מָנַע מִמֵּךְ** – שלא נתן לך. **פְּרִי בָטֶן** – ילדים, שזה הפירות של הבטן. האם אני יכול להתפלל עד שבטוח ד' יביא לך ילדים?! לפעמים ד' מחליט לא לשמוע לתפילות שלנו, כי הוא יודע שמה שהכי טוב זה שלא יהיה לך עכשיו ילדים. כמובן שאנחנו צריכים להתפלל, אך ד' מחליט מה הכי טוב (רמב"ן ואבע"ז). יעקב גם התכוון לומר לה שבמקום שתפנה אליו צריכה היא להרבות תפילה לד', כי הוא זה שמנע ממנה את הילד, והוא זה שייתן לה (תיב"ע).

[**(ג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{ג}!)**וַתֹּאמֶר הִנֵּה אֲמָתִי** – השפחה שלי **בִלְהָה בֹּא אֵלֶיהָ** – תתחתן איתה. **וְתֵלֵד עַל בִּרְכַּי** – והיא תלד ילדים שאני אגדל אותם. **וְאִבָּנֶה גַם אָנֹכִי מִמֶּנָּה** – וזה שיש לה ילדים זה נחשב כאילו יש לי ילדים, שהרי היא השפחה שלי, וכל מה שקנה עבד קנה רבו, ועל ידי זה אני אחשב אשה בנויה. נזכרנו בשרה אמנו שעשתה אותו דבר[[54]](#footnote-54).[[55]](#footnote-55)

[**(ד)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{ד}!)**וַתִּתֶּן לוֹ אֶת בִּלְהָה שִׁפְחָתָהּ לְאִשָּׁה[[56]](#footnote-56)** - רחל יודעת שמעתה יעקב יהיה איתה פחות לילות, אך היא מעדיפה לעשות זאת ובלבד שתזכה לבנים. **וַיָּבֹא אֵלֶיהָ יַעֲקֹב:**

[**(ה)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{ה}!)**וַתַּהַר בִּלְהָה וַתֵּלֶד לְיַעֲקֹב בֵּן** – התורה מדגישה שהילד שנולד הוא ילד "ליעקב", והוא ממש כמו שאר הילדים (רמב"ן).

[**(ו)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{ו}!)**וַתֹּאמֶר רָחֵל דָּנַנִּי אֱלֹקִים** – ד' דן אותי, שפט אותי, האם מגיע לי בן או לא, בתחילה החליט שלא מגיע לי בן ואח"כ שכן. רחל מקבלת על עצמה את הדין שמה שד' מחליט זה הדבר הטוב ביותר. **וְגַם שָׁמַע בְּקֹלִי** – בסוף הוא קיבל את תפילותי ונתן לי בן, אף שלא מגיע לי (ספורנו). **וַיִּתֶּן לִי בֵּן** – רחל מתייחסת לבן של בלהה כאילו הוא הבן שלה לגמרי, כיוון שהוא בן השפחה. **עַל כֵּן קָרְאָה שְׁמוֹ דָּן** – שתמיד תזכור שצריך לקבל את מה שד' דן אותנו באהבה (ע"פ חוברות מורשה)[[57]](#footnote-57).

[**(ז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{ז}!)**וַתַּהַר עוֹד וַתֵּלֶד בִּלְהָה שִׁפְחַת רָחֵל בֵּן שֵׁנִי לְיַעֲקֹב:**

[**(ח)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{ח}!)**וַתֹּאמֶר רָחֵל נַפְתּוּלֵי אֱלֹקִים נִפְתַּלְתִּי** – תפילות רבות התפללתי והתחננתי, תפילות בכל מיני צורות ודרכים. לא התייאשתי, התעקשתי והתפללתי עוד ועוד. **עִם אֲחֹתִי** – להיות כמו אחותי, שיש לה ילדים (תיב"ע, רש"י בדברי הימים ב:ב:י"ג). **גַּם יָכֹלְתִּי** – וגם הצלחתי, וד' שמע לתפילות שלי. **וַתִּקְרָא שְׁמוֹ נַפְתָּלִי** – לזכור כמה חשוב להתפלל, ולהתאמץ בתפילה.

[**(ט)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{ט}!)**וַתֵּרֶא לֵאָה כִּי עָמְדָה מִלֶּדֶת** – שכבר שנה או שנתיים היא לא יולדת (ע"פ ספורנו פסוק ח'). **וַתִּקַּח אֶת זִלְפָּה שִׁפְחָתָהּ וַתִּתֵּן אֹתָהּ לְיַעֲקֹב לְאִשָּׁה** – לאה רוצה שיהיה ליעקב אבינו כמה שיותר ילדים, והיא מוכנה לוותר על יעקב שהרי הוא יהיה אצלה פחות. היא ידעה שכל ילד שיוולד ליעקב עכשיו זה שבט ענק של עשרות ומאות אלפים, וכך עם ישראל יגדל עוד ועוד (רמב"ן)[[58]](#footnote-58).

[**(י)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{י}!)**וַתֵּלֶד זִלְפָּה שִׁפְחַת לֵאָה לְיַעֲקֹב בֵּן:**

[**(יא)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{יא}!)**וַתֹּאמֶר לֵאָה בָּא גָד** – בא אלינו מזל טוב. אולי התכוונה לומר שה'מזל' שהלך ממנה בעת שפסקה מלדת חזר אליה (ר"י בכור שור ומלבי"ם מובא בפשוטו של מקרא) **וַתִּקְרָא אֶת שְׁמוֹ גָּד:**

[**(יב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{יב}!)**וַתֵּלֶד זִלְפָּה שִׁפְחַת לֵאָה בֵּן שֵׁנִי לְיַעֲקֹב:**

[**(יג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{יג}!)**וַתֹּאמֶר לֵאָה בְּאָשְׁרִי** – אני באושר, אך לא מלשון מאושרת אלא משובחת (רשב"ם). **כִּי אִשְּׁרוּנִי בָּנוֹת** – שבחו אותי בנות (כנראה החברות שלה), הן אמרו לי – אשרייך שאת זוכה להגדיל כל כך את בית ישראל (כן נראה, ועיין העמ"ד). **וַתִּקְרָא אֶת שְׁמוֹ אָשֵׁר:**

**הדודאים.** דגשים: צדיקותו של ראובן. החשיבה של רחל ולאה אחת על השניה. שלאה מתאמצת שלא לבייש את רחל וחושבת עליה (גם כשקראה ליעקב אחרי הדודאים וגם בלידת דינה).

[**(יד)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{יד}!) **וַיֵּלֶךְ רְאוּבֵן** – ראובן היה בן 4-5, וראה שאמא שלו עצובה, בגלל שלא נולדו לה עוד ילדים, ורצה לשמח אותה, לכן הלך (ספורנו). **בִּימֵי קְצִיר חִטִּים** – בימים שכל השדות מלאות בחיטים, וזה הזמן שקוצרים אותם[[59]](#footnote-59) (זה יוצא באיזור אייר סיוון). התורה מדגישה לנו שאף שהיה הרבה חיטים ראובן לא לקח חיטים, כדי לא לקחת מהו ששייך למישהו אחר. **וַיִּמְצָא דוּדָאִים בַּשָּׂדֶה** – סוג של צמח מאוד ריחני(רמב"ן)[[60]](#footnote-60). **וַיָּבֵא אֹתָם אֶל לֵאָה אִמּוֹ** - ראובן רצה לשמח את אמא שלו עם הצמח הריחני הזה. שאלתי: מתי רצתה לאה להשתמש בריח הזה? ואמרתי שמסתבר שכשיעקב יהיה אצלה (רמב"ן). **וַתֹּאמֶר רָחֵל אֶל לֵאָה תְּנִי נָא** – בבקשה **לִי מִדּוּדָאֵי** – קצת מהדודאים שהביא **בְּנֵךְ** – רחל רוצה לשמח את יעקב, שכשהוא יבוא להיות אצלה יהיה באוהל ריח טוב.

לפני הפסוק הזה הקדמנו שאשה שמחה בבעל שלה ובילדים שלה אותו דבר. לאה יותר שמחה מרחל כי יש לה ילדים, ורחל יותר שמחה מלאה בגלל שיעקב נמצא אצלה יותר פעמים (יעקב נמצא אצלה הרבה כדי לשמח אותה וכדי לזכות ממנה לילד, רד"ק). בכך יקל לנו להבין למה לאה לא מוכנה כל כך בקלות לוותר על הדודאים, כי היא רוצה שלפחות בפעמים שיעקב אצלה היא תוכל לשמח אותו הכי הרבה.[**(טו)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{טו}!)**וַתֹּאמֶר לָהּ הַמְעַט** – לא מספיק. **קַחְתֵּךְ אֶת אִישִׁי** – שאת לוקחת את בעלי[[61]](#footnote-61). **וְלָקַחַת** – את רוצה לקחת **גַּם אֶת דּוּדָאֵי בְּנִי** – הרי כידוע יעקב אבינו היה הרבה יותר אצל רחל מאשר אצל לאה, ולאה כל כך הייתה מחכה ללילות שיעקב אבינו יהיה באוהל שלה, היא כל כך רצתה להידבק בצדיק הגדול הזה. לאה חושבת שלפחות מגיע לה שכשיעקב יהיה אצלה היא תוכל לתת לו את הדודאים עם הריח הטוב הזה, ולא שזה יהיה לרחל. **וַתֹּאמֶר רָחֵל לָכֵן יִשְׁכַּב עִמָּךְ הַלַּיְלָה תַּחַת דּוּדָאֵי בְנֵךְ** – אני מבינה שזה קשה לך שיעקב יותר אצלי – אז אני מוכנה לוותר לך שהוא יהיה אצלך הלילה, ואת תתני לי מהדודאים. כל אחת רצתה לשמח את אחותה ולתת לה מה שמאוד חשוב לה.

[**(טז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{טז}!)**וַיָּבֹא יַעֲקֹב מִן הַשָּׂדֶה** - מהעבודה. **בָּעֶרֶב** – יעקב משקיע בעבודה שלו ולא חוזר לפני הערב. **וַתֵּצֵא לֵאָה לִקְרָאתוֹ** – לאה יוצאת מהאוהל לכיוון יעקב, ולמה? כי היא לא רוצה שרחל תתבייש, שהרי אם יעקב יכנס לתוך האוהל של רחל ואז הוא יצא לאוהל של לאה זה יכול לבייש אותה (אוה"ח ורד"ק). **וַתֹּאמֶר אֵלַי תָּבוֹא** – לישון באוהל שלי הלילה. **כִּי שָׂכֹר שְׂכַרְתִּיךָ** – שילמתי שכר[[62]](#footnote-62), בשביל שתישן אצלי הלילה, והשכר היה - **בְּדוּדָאֵי בְּנִי וַיִּשְׁכַּב עִמָּהּ בַּלַּיְלָה הוּא** – בלילה ההוא. יעקב שמח לראות עד כמה לאה משתדלת ורוצה להיות עם יעקב ועד כמה היא רוצה להוסיף שבטים בישראל[[63]](#footnote-63), הוא שמח כל כך במעשים של לאה והוא שמח להיות איתה (ספורנו בפרוש המילה 'הוא').

[**(יז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{יז}!)**וַיִּשְׁמַע אֱלֹקִים אֶל לֵאָה** – לאה התפללה באותו לילה שהיא זכתה שיעקב יישן אצלה שתזכה לבן, וד' שמע לתפילות שלה[[64]](#footnote-64). **וַתַּהַר וַתֵּלֶד לְיַעֲקֹב בֵּן חֲמִישִׁי:**

[**(יח)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{יח}!)**וַתֹּאמֶר לֵאָה נָתַן אֱלֹקִים שְׂכָרִי** – ד' נתן לי שכר, 'פרס' על מעשה טוב שעשיתי - **אֲשֶׁר נָתַתִּי שִׁפְחָתִי לְאִישִׁי** – אפילו שעל ידי כך יעקב נמצא אצלי פחות, ויתרתי על זה בשביל שיגדלו מספר השבטים. **וַתִּקְרָא שְׁמוֹ יִשָּׂשכָר** – שתמיד תזכור שד' נותן שכר למי שעושה מעשים טובים[[65]](#footnote-65) [[66]](#footnote-66).

[**(יט)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{יט}!)**וַתַּהַר עוֹד לֵאָה וַתֵּלֶד בֵּן שִׁשִּׁי לְּיַעֲקֹב** – חצי משבטי י-ה!

[**(כ)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{כ}!)**וַתֹּאמֶר לֵאָה זְבָדַנִי אֱלֹקִים אֹתִי זֵבֶד טוֹב** – ד' נתן לי חלק טוב[[67]](#footnote-67). **הַפַּעַם יִזְבְּלֵנִי אִישִׁי** – עכשיו הבעל שלי יגור איתי, הרי הוא יצטרך להיות איתי כל הזמן בשביל הילדים. (בית המקדש נקרא 'בית זבול', כי ד' גר שם), אנחנו רואים כמה חשוב ללאה שיעקב יהיה איתה. **כִּי יָלַדְתִּי לוֹ שִׁשָּׁה בָנִים וַתִּקְרָא אֶת שְׁמוֹ זְבֻלוּן[[68]](#footnote-68)** - מלשון 'זבול', מגורים.

[**(כא)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{כא}!)**וְאַחַר יָלְדָה בַּת וַתִּקְרָא אֶת שְׁמָהּ דִּינָה** – היא היתה בהריון, והיא חששה שזה בן, וכך יהיה לרחל רק בן אחד, שהרי נולדו כבר עשרה ילדים, ואמורים להיות 12. לאה לא רצתה שלרחל יהיה פחות מן השפחות, ולכן היא התפללה לד' שלא יוולד לה בן, ואכן ד' שמע לתפילותיה, והבן שהיה אמור להיוולד נהפך לבת. על זה שהיא דנה וחשבה את כל המחשבות האלו היא החליטה לקרוא לבת שלה דינה. שמנו לב שחוץ מדינה כל הילדים היו בנים, ויד ד' היתה זאת בכדי להרבות שבטים בישראל (רשב"ם).

[**(כב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{כב}!)**וַיִּזְכֹּר אֱלֹקִים אֶת רָחֵל** – ד' זכר את כל מעשיה הטובים, ואת הסימנים שהיא מסרה ללאה, ואת בלהה שנתנה ליעקב (ספורנו). **וַיִּשְׁמַע אֵלֶיהָ אֱלֹקִים** – ד' שמע לתפילותיה. **וַיִּפְתַּח אֶת רַחְמָהּ** – עשה שהיא תוכל ללדת.

[**(כג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{כג}!)**וַתַּהַר וַתֵּלֶד בֵּן וַתֹּאמֶר אָסַף אֱלֹקִים** – ד' הכניס (כמו שאוספים משחק שנשפך). **אֶת חֶרְפָּתִי** – את הבזיון שהיו מבזים אותי. ולמה היו מבזים אותה? בגלל שהיא הייתה עקרה היו אומרים שכנראה היא לא מספיק צדיקה, וד' לא שומע לתפילות שלה (ספורנו), ולא יֵצֵא ממנה עם ישראל, אולי אפילו היו שאמרו שהיא כמו הגר, והיו אפילו שאמרו שיעקב יגרש אותה ובסוף היא תתחתן עם עשיו (כמובא ברש"י כ"ב).

[**(כד)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{כד}!)**וַתִּקְרָא אֶת שְׁמוֹ יוֹסֵף לֵאמֹר יֹסֵף ה' לִי בֵּן אַחֵר**[[69]](#footnote-69) – רחל ידעה שאמור להיות עוד ילד אחד, והיא התפללה שהילד הזה יוולד ממנה. [אמרנו שרומז גם ל'אסף' ד' חרפתה, רשב"ם].

[**(כה)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{כה}!)**וַיְהִי כַּאֲשֶׁר יָלְדָה רָחֵל אֶת יוֹסֵף** – ועברו להם 7 שנות עבודה השניות (רשב"ם ורש"י ל"ה:כ"ט), הזכרנו שיעקב, אחרי שיוסף נולד הוא מרגיש שהקדושה הגדולה שיש בילד הזה תנצח את הטומאה הגדולה שיש לעשיו, וכמו שכתוב שיוסף ינצח את עשיו, כי יוסף דומה ללהבה ויעקב לקש. לכן הוא בטוח בד' וכבר לא מפחד מעשיו[[70]](#footnote-70). **וַיֹּאמֶר יַעֲקֹב אֶל לָבָן שַׁלְּחֵנִי** – תרשה לי ללכת. **וְאֵלְכָה אֶל מְקוֹמִי וּלְאַרְצִי** – לארץ כנען.

[**(כו)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{כו}!)**תְּנָה** – תן לי לקחת **אֶת נָשַׁי וְאֶת יְלָדַי אֲשֶׁר עָבַדְתִּי אֹתְךָ בָּהֵן** – בשביל הנשים (אבע"ז), וכיוון שכל כך עבדתי בשבילן ברור שהן צריכות לבוא איתי. **וְאֵלֵכָה כִּי אַתָּה יָדַעְתָּ אֶת עֲבֹדָתִי אֲשֶׁר עֲבַדְתִּיךָ** – שעבדתי אותך בנאמנות, ואין לך טענות עלי שאני צריך לעבוד עוד.

[**(כז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{כז}!)**וַיֹּאמֶר אֵלָיו לָבָן אִם נָא מָצָאתִי חֵן בְּעֵינֶיךָ** – אם אתה אוהב אותי, שהרי אני קרוב משפחה שלך (ספורנו). **נִחַשְׁתִּי** – ניסיתי, בדקתי ומצאתי ש... (רמב"ן) **וַיְבָרְכֵנִי ה' בִּגְלָלֶךָ** – כל הברכה שד' מברך אותי זה בגללך. לפני שבאת לפה כל הזמן היו מתות לי בהמות, עד שנשארתי עם ממש מעט צאן, שרחל הייתה רועה, עכשיו נהיה לי בהמות משובחות, המון בהמות, בנוסף זכיתי לבנים, הכל בזכותך (כמו שכתוב בגמרא בברכות מב. – שכשבא תלמיד חכם באה ברכה). היה עוד פעם שראינו שלבן למד שדברים הם מד', מתי זה היה? עם הסיפור של אליעזר לפני כ111 שנה. בזכות יעקב אפילו לבן הרשע לומד כמה ד' עושה טוב לצדיקים.

[**(כח)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{כח}!) **וַיֹּאמַר[[71]](#footnote-71) נָקְבָה שְׂכָרְךָ עָלַי** – תפרש מהו השכר שאתה רוצה שאביא לך **וְאֶתֵּנָה** – תיארנו איך לבן חושש מזה שיעקב יבקש ממנו כסף, והרי לבן לא רוצה להוציא שום כסף מכיסו. אבל אין ללבן ברירה, הוא יודע שאם יעקב ילך המצב יהיה הרבה יותר גרוע.[[72]](#footnote-72)

[**(כט)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{כט}!)**וַיֹּאמֶר אֵלָיו אַתָּה יָדַעְתָּ אֵת אֲשֶׁר עֲבַדְתִּיךָ** – כמה התאמצתי בעבודה. **וְאֵת אֲשֶׁר הָיָה מִקְנְךָ אִתִּי** – וכמה מקנה היה לך כשהגעתי[[73]](#footnote-73).

[**(ל)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{ל}!)**כִּי מְעַט אֲשֶׁר הָיָה לְךָ לְפָנַי** – כשהגעתי היה לך ממש מעט מקנה. **וַיִּפְרֹץ לָרֹב** – והוא התרבה הרבה מאוד.[[74]](#footnote-74) **וַיְבָרֶךְ ה' אֹתְךָ לְרַגְלִי** – וד' בירך אותך בגללי (יעקב לא אומר ממש בגללי, כי הוא לא רוצה להתגאות, הוא אומר 'לרגלי' – מאז שהרגלים שלי הגיעו לכאן, רמב"ן). **וְעַתָּה** – ועכשיו **מָתַי אֶעֱשֶׂה גַם אָנֹכִי לְבֵיתִי** – למשפחתי. מתי גם אני אעשה משהו בשביל המשפחה שלי (רמב"ן). עד עכשיו דאגתי למשפחה שלך, ומעכשיו אני צריך לדאוג למשפחה שלי. הזכרנו שעד כה לא היה ליעקב כמעט שום דבר, כי כל עבודתו בכל השנים האלו היו רק בשביל לבן (ספורנו כ"ה, וברש"י בפסוק שלנו משמע שהיה קצת מבניו, מזה שכתוב " 'גם' אנוכי לביתי").

[**(לא)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{לא}!)**וַיֹּאמֶר מָה אֶתֶּן לָךְ[[75]](#footnote-75)** – אחרי ההקדמה של יעקב לבן עוד יותר מפחד – מי יודע מה הוא יבקש. **וַיֹּאמֶר יַעֲקֹב לֹא תִתֶּן לִי מְאוּמָה** – אל תתן לי כלום! שום דבר מכל הנכסים שלך אתה לא צריך להביא לי. [יעקב רומז שמה שיקבל לא יהיה מלבן, אלא הכל מד']. **אִם תַּעֲשֶׂה לִּי הַדָּבָר הַזֶּה** – שאני אומר לך. **אָשׁוּבָה אֶרְעֶה צֹאנְךָ אֶשְׁמֹר** – אני אחזור לרעות את הצאן ולשמור עליו.

[**(לב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{לב}!)**אֶעֱבֹר בְּכָל צֹאנְךָ הַיּוֹם** – יחד איתך (לענ"ד, עיין אבע"ז ל"ה). **הָסֵר מִשָּׁם** – אתה לבן תוציא מהצאן שלך. **כָּל שֶׂה נָקֹד** – עם נקודות לבנות. **וְטָלוּא** – או טלוא (רמב"ן) שה עם חבורות לבנות, כתמים גדולים לבנים (כמו טלאי של בגד). שה כאן הכוונה לתיש – עז זכר (רמב"ן). **וְכָל שֶׂה חוּם בַּכְּשָׂבִים** – או שה בצבע חום – מדובר פה על חום דומה לאדום. התנאי הזה של זה חום הוא רק בכבשים ולא בעיזים, כי בעיזים דבר זה מצוי, ויעקב ניסה להגיד שהוא יקבל מהדברים הלא מצויים (רשב"ם, ל"ג[[76]](#footnote-76)). **וְטָלוּא וְנָקֹד בָּעִזִּים** – הנקבות. **וְהָיָה שְׂכָרִי** – מה שיוולד מכאן ולהבא הוא יהיה שלי. ולמה ביקש יעקב מלבן להוציא את כל הכבשים מהסוג הזה? כדי לומר לו – לי יהיו רק כבשים ועיזים בלי נקודות – ובאופן טבעי הוולדות שלהם יהיו כמותם, ואם כן, לא יהיה לי שכר, אבל אני סומך על ד' שהוא יעשה שיהיו וולדות עם נקודות, ואלו יהיו שלי[[77]](#footnote-77).

[**(לג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{לג}!)**וְעָנְתָה בִּי צִדְקָתִי** – ומה יעיד על שאני מתנהג בצדק לפניך **בְּיוֹם מָחָר** – מאז שנתחיל את התוכנית הזאת והלאה (רשב"ם)? **כִּי תָבוֹא עַל שְׂכָרִי לְפָנֶיךָ[[78]](#footnote-78)** – שכאשר תבוא לבדוק את השכר שלי, כי יהיה ליעקב חוץ מהכבשים שהוא רועה ללבן עוד עדרים של צאן שהם רק שלו, וכאשר לבן יבוא לבדוק אותם, יש לו דרך טובה לדעת אם יעקב גנב ללבן משהו או לא. **כֹּל אֲשֶׁר אֵינֶנּוּ** – שלא **נָקֹד וְטָלוּא** – נקוד או טלוא (רמב"ן) **בָּעִזִּים וְחוּם** – או גם חום **בַּכְּשָׂבִים** – כי בכבשים היה עוד סוג שמגיע ליעקב – מה שהוא חום. **גָּנוּב הוּא אִתִּי****[[79]](#footnote-79)** – זה בטוח שאני גנבתי. ואם לא תמצא זה עדות על צדקותי. וזה מה שאמר "וענתה בי צדקתי".

[**(לד)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{לד}!)**וַיֹּאמֶר לָבָן הֵן** – כן, אני מסכים. **לוּ יְהִי כִדְבָרֶךָ**[[80]](#footnote-80) – הלוואי שאתה באמת תרצה את הדבר הזה. הרי כפי שאמרנו לבן חשש שהוא הולך להפסיד כסף בשביל לשלם ליעקב, פתאום יעקב אומר לו שהוא בכלל לא מבקש כלום, ויותר מזה, רק מה אם יצאו כבשים ועיזים בצורה שלא מצוי שיצאו – רק זה יהיה ליעקב.

[**(לה)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{לה}!)**וַיָּסַר** – לבן הוציא **בַּיּוֹם הַהוּא אֶת הַתְּיָשִׁים** – העיזים הזכרים. **הָעֲקֻדִּים** – פסים לבנים בקרסול[[81]](#footnote-81). **וְהַטְּלֻאִים וְאֵת כָּל הָעִזִּים** – הנקבות **הַנְּקֻדּוֹת וְהַטְּלֻאֹת כֹּל אֲשֶׁר לָבָן בּוֹ** – תיארנו איך לבן חיפש כל נקודה לבנה הכי קטנה, ואותה לקח, הוא עבר על כל הכבש, ומצא הרבה פעמים איזה פס לבן בקרסול, ולקח (רד"ק), וכן בכל מקום אחר בגוף, על מנת שישאר ליעקב רק הכבשים החולים והמסכנים, וכך לא ירוויח כמעט כלום[[82]](#footnote-82). איזה רשע! הרי על ידי זה הוא עצמו מפסיד, כי יעקב פחות ירעה את צאנו, אך הוא כל כך לא רוצה שיעקב ירוויח יותר מידי. **וְכָל חוּם בַּכְּשָׂבִים** – ומהכבשים הוא הסיר לא רק נקודים וטלואים אלא גם את כל החומים (שיטת הרמב"ן, ודעתו שרש"י חולק על זה). **וַיִּתֵּן בְּיַד בָּנָיו** – את העדרים האלו, שהם יהיו רועי הצאן. אלו בנים שנולדו אחרי שיעקב הגיע ובזכותו.

[**(לו)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{לו}!)**וַיָּשֶׂם דֶּרֶךְ שְׁלֹשֶׁת יָמִים** – מרחק של הליכה של שלושה ימים. **בֵּינוֹ וּבֵין יַעֲקֹב** – למה לבן הרחיק אותם כל כך? הוא חשש שכבשים מהצאן שלו יתערבבו עם כבשים שבעדר של יעקב, וכך יעקב ירוויח כבשים (רד"ק)[[83]](#footnote-83). **וְיַעֲקֹב רֹעֶה אֶת צֹאן לָבָן הַנּוֹתָרֹת** – הנשארות, מה שלבן לא לקח. אם כן, יש כאן שני עדרים שניהם של לבן, אחד יעקב רועה ואחד בני לבן רועים. בצאן שאצל יעקב היה רק כבשים לבנים ועיזים שחורים, לבנים וחומים[[84]](#footnote-84). למה לבן הוציא את כל הנקודים וטלואים? כי אם לא, היו עיזים וכבשים נקודים וטלואים יולדים עיזים וכבשים עם נקודות והם היו של יעקב, לבן רצה שיעקב לא יקבל שום דבר.

יעקב יודע שכדי שקבל משהו הוא חייב למצוא איזה פטנט. כמובן הוא יודע שהכל מן שמיא, אבל הוא צריך לעשות השתדלות. הקדמנו את זה שכל אחד דומה להורים שלו או לסבא וסבתא שלו, ולכן באופן פשוט מעיזים בלי לבן לא יצא עיזים עם לבן. מה עושה יעקב כדי שיצאו עיזים עם לבן? [**(לז)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{לז}!)**וַיִּקַּח לוֹ יַעֲקֹב מַקַּל** – מקל (תיב"ע) **לִבְנֶה** – סוג של מקל. **לַח** – לא יבש, כנראה כשהוא יבש הלבן שבפנים פחות מבהיק (חיזקוני). **וְלוּז וְעֶרְמוֹן** – סוגי עצים, פה לא כתוב שצריכים להיות לחים, כנראה שהם בוהקים גם כשהם יבשים (חיזקוני). **וַיְפַצֵּל בָּהֵן פְּצָלוֹת** – והוא קילף בהם קילופים. **לְבָנוֹת מַחְשֹׂף הַלָּבָן אֲשֶׁר עַל הַמַּקְלוֹת** – והוא חשף – גילה – את החלק הלבן של העץ[[85]](#footnote-85).

[**(לח)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{לח}!)**וַיַּצֵּג** – ויתקע **אֶת הַמַּקְלוֹת אֲשֶׁר פִּצֵּל בָּרֳהָטִים בְּשִׁקֲתוֹת הַמָּיִם** – בברכות המים משם שותה הצאן. זה נקרא רהטים כי המים רצים מהבאר אל כל הברכות שמסביב, משם שותות הבהמות. **אֲשֶׁר תָּבֹאןָ הַצֹּאן לִשְׁתּוֹת** – שכשהם יבואו לשתות אז המקלות יהיו **לְנֹכַח הַצֹּאן** – מול הצאן. **וַיֵּחַמְנָה בְּבֹאָן לִשְׁתּוֹת** – ויתעברו כשיבואו לשתות. כי כך דרך הכבשים להתעבר באותו זמן[[86]](#footnote-86).

[**(לט)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{לט}!)**וַיֶּחֱמוּ הַצֹּאן** – וכשהם נכנסו להריון הן היו... **אֶל הַמַּקְלוֹת** – הצאן היו מול המקלות. **וַתֵּלַדְןָ הַצֹּאן עֲקֻדִּים נְקֻדִּים וּטְלֻאִים** – ההריון מתחיל באיזור ניסן והלידה באיזור ר"ה[[87]](#footnote-87). כשהגיע ראש השנה, לבן היה בטוח שהעיזה השחורה תוליד עז שכולו שחור, והכבש השחור יולד כבש שכולו שחור, ובאופן מפתיע הוא רואה שכל העיזים והכבשים נולדו עם פסים לבנים ברגל (עקודים) עם נקודות או טלאים לבנים על הגוף. הוא מאוד התפלא. לבן הרשע החליט להחליף את ההסכם – מהיום כל הנקודים שלי והעקודים שלך, אח"כ החליט הפוך וכו'. וכך החליף לבן את ההסכם המון פעמים, וכל פעם ד' עשה שיעקב יקבל הכל. הדגשנו שאמנם חשוב שיעקב יתאמץ למצוא רעיון כדי לקבל את מה שמגיע לו, אך צריך גם המון סייעתא דשמיא[[88]](#footnote-88).

[**(מ)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{מ}!)**וְהַכְּשָׂבִים הִפְרִיד יַעֲקֹב** – יעקב הפריד את הכבשים שנולדו עקודים ונקודים, שהרי כבשים אלו שייכים לו, זה השכר שלו. **וַיִּתֵּן פְּנֵי הַצֹּאן אֶל עָקֹד** – הוא שם את הפנים של הצאן שיהיו לכיוון של העדר של הכבשים העקודים, וכך שוב, הכבשים ראו כל הזמן כבשים עקודים וזה גרם להם להוליד כמותם. **וְכָל חוּם בְּצֹאן לָבָן** – כמו כן הוא לקח מהעדר של לבן[[89]](#footnote-89) את כל העיזים החומות, ושם אותם לפני הכבשים וכך נולדו כבשים חומים. **וַיָּשֶׁת לוֹ עֲדָרִים לְבַדּוֹ** – והוא שם בנפרד את העדרים ששייכים לו. **וְלֹא שָׁתָם עַל צֹאן לָבָן** – ולא ערבב אותם עם הצאן של לבן[[90]](#footnote-90). כעת יש שלושה עדרים: עדר עם לבנים אצל בני לבן, עדר בלי לבנים של לבן אצל יעקב, עדר חדש עם לבנים ששייך ליעקב.

[**(מא)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{מא}!)**וְהָיָה בְּכָל יַחֵם הַצֹּאן הַמְקֻשָּׁרוֹת** – כשהצאן החזקות יגיע זמנם להיות בהריון **וְשָׂם יַעֲקֹב אֶת הַמַּקְלוֹת לְעֵינֵי הַצֹּאן בָּרֳהָטִים לְיַחְמֵנָּה בַּמַּקְלוֹת** – בשביל שהם יתחממו ויהיו בהריון בעזרת המקלות.

[**(מב)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{מב}!)**וּבְהַעֲטִיף הַצֹּאן** – וכשיגיע הזמן של הצאן החלשות להיכנס להריון **לֹא יָשִׂים** – את המקלות. **וְהָיָה הָעֲטֻפִים לְלָבָן** – החלשים ללבן. **וְהַקְּשֻׁרִים לְיַעֲקֹב** – והחזקים ליעקב.[[91]](#footnote-91) למה עשה זאת יעקב? כדי שלבן לא ישים לב לפטנט של המקלות. לכן המקלות היו רק כמה ימים, ואח"כ יעקב הוריד אותם (מפרשים). בנוסף – יעקב אבינו ידע שאם הכל יגיע אליו לבן יבקש ממנו ללכת, היה צריך שגם לבן ירוויח מכל הסיפור. בנוסף – אם יעקב היה לוקח הכל זה לא נחשב שהוא עשה לפי ההסכם. (אוה"ח)[[92]](#footnote-92).

[**(מג)**](file:///C:\תורת%20אמת%20-%20352\Temp\his_temp_1_10.htm#בראשית פרק-ל-{מג}!)**וַיִּפְרֹץ הָאִישׁ מְאֹד מְאֹד** – יעקב אבינו נהיה עשיר גדול מאוד מאוד. **וַיְהִי לוֹ צֹאן רַבּוֹת** – הרבה צאן. **וּשְׁפָחוֹת וַעֲבָדִים[[93]](#footnote-93) וּגְמַלִּים וַחֲמֹרִים** – הוא מכר עיזים וכבשים וקנה תמורתם עבדים וכו' (רשב"ם).

פרק ל"א [**(א)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{א}!)**וַיִּשְׁמַע** – יעקב[[94]](#footnote-94) **אֶת דִּבְרֵי בְנֵי לָבָן לֵאמֹר** – שהיו אומרים ומפרסמים לכל או שאמרו זה לזה[[95]](#footnote-95). **לָקַח יַעֲקֹב אֵת כָּל אֲשֶׁר לְאָבִינוּ** – הם טוענים שלא יכול להיות שיעקב נהיה כל כך עשיר, ובטוח שיעקב גונב מלבן (מלבי"ם, ע"ש). יכול להיות שהם ראו גם כמה הצאן שלהם הולך ופוחת. **וּמֵאֲשֶׁר לְאָבִינוּ** – וממה ששייך לאבא שלנו. **עָשָׂה** – אסף לעצמו. **אֵת כָּל הַכָּבֹד הַזֶּה** – את כל העושר הזה (אונקלוס ורש"י דהי"א כט:יב).

[**(ב)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{ב}!)**וַיַּרְא יַעֲקֹב אֶת פְּנֵי לָבָן[[96]](#footnote-96)** – הפנים של האדם מביעות אם הוא שמח או עצוב, כועס או מכבד וכו'. **וְהִנֵּה אֵינֶנּוּ עִמּוֹ** – לבן לא ביחד איתו, כלומר, שהוא לא מתייחס אליו. **כִּתְמוֹל שִׁלְשׁוֹם** – כמו אתמול ושלשום, כלומר כמו בימים הקודמים (אונקלוס). יעקב הבין שכנראה לבן קיבל את הלשון הרע של בניו (ספורנו), אפילו שהוא ודאי יודע כמה יעקב ישר ומקפיד על ממון חבירו, ואפילו שלבן כל כך רימה אותו עם רחל, יעקב עבד את לבן. יעקב חושש אולי לבן ירצה לעשות לו רע (אולי אפילו לגזול את בנותיו כמו שנראה בהמשך), לכן מתכנן יעקב לעזוב את לבן בלי שלבן ידע. אך לא תכנן לברוח ישר (אוה"ח).

[**(ג)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{ג}!)**וַיֹּאמֶר ה' אֶל יַעֲקֹב** – פתאום יעקב מקבל נבואה, דבר שנראה שלא היה לו בכל ה20 שנה האחרונות, שהרי לא מתאים לקבל נבואה בחו"ל. **שׁוּב אֶל אֶרֶץ אֲבוֹתֶיךָ** – תחזור לארץ כנען. **וּלְמוֹלַדְתֶּךָ** – ולארץ בה נולדת. **וְאֶהְיֶה עִמָּךְ** – ואני אהיה שם האלוקים שלך, שהרי מי שנמצא בחוץ לארץ ד' לא נמצא איתו אותו דבר (כ"נ ברש"י ע"פ שפ"ח). לכן עיקר הנבואה היא בא"י. עכשיו, אחרי שד' אומר לו יעקב מתכנן לעשות זאת ישר (אוה"ח).

[**(ד)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{ד}!)**וַיִּשְׁלַח יַעֲקֹב** – יעקב שלח שליח, תיב"ע אומר שהיה זה נפתלי שהיה יודע לרוץ מהר[[97]](#footnote-97). **וַיִּקְרָא לְרָחֵל וּלְלֵאָה הַשָּׂדֶה אֶל צֹאנוֹ** – כמה יעקב מזדרז לעשות רצון ד', הוא אפילו לא מחכה עד הערב. למה יעקב קורא לנשותיו ולא הולך בעצמו? או כדי לא לעזוב את הצאן או כדי שלבן לא ישמע מה שהוא אומר להן. אך הוא לא רוצה להגיד לרחל ולאה – אתן חייבות ללכת איתי, הוא רוצה שזה יבוא מרצונן, שישמחו בזה, לכן הוא קורא להן (עקידת יצחק רטז).

[**(ה)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{ה}!)**וַיֹּאמֶר לָהֶן רֹאֶה אָנֹכִי אֶת פְּנֵי אֲבִיכֶן כִּי אֵינֶנּוּ אֵלַי כִּתְמֹל שִׁלְשֹׁם** – כי הוא חושב שגזלתי אותו, וזה איננו נכון, אלא... **וֵאלֹקֵי אָבִי הָיָה עִמָּדִי** – היה איתי, ובגלל זה נהייתי עשיר (ספורנו ורשב"ם).

[**(ו)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{ו}!)**וְאַתֵּנָה יְדַעְתֶּן** – ואתן הרי יודעות. **כִּי**  - ש.. **בְּכָל כֹּחִי עָבַדְתִּי אֶת אֲבִיכֶן** – התאמצתי מאוד מאוד בכל הכח שהיה לי לעבוד את אביכן.

[**(ז)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{ז}!)**וַאֲבִיכֶן הֵתֶל בִּי** – שיקר עלי. **וְהֶחֱלִף אֶת מַשְׂכֻּרְתִּי** – והוא החליף את התנאים של המשכורת שלי (שפ"ח י'). **עֲשֶׂרֶת מֹנִים** – עשר פעמים (אונקלוס), כל פעם תנאי אחר. **וְלֹא נְתָנוֹ אֱלֹקִים לְהָרַע עִמָּדִי** – הוא רצה לעשות לי רע, וד' לא נתן לו. הסברנו ש'מונים' זה גם מלשון מניין, וא"כ עשרת מונים זה 10 כפול 10, וזה אומר שהוא החליף 100 פעמים.[[98]](#footnote-98)

[**(ח)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{ח}!)**אִם כֹּה** – ככה **יֹאמַר נְקֻדִּים יִהְיֶה שְׂכָרֶךָ** – רק נקודים ולא טלואים. **וְיָלְדוּ כָל הַצֹּאן נְקֻדִּים וְאִם כֹּה יֹאמַר עֲקֻדִּים יִהְיֶה שְׂכָרֶךָ וְיָלְדוּ כָל הַצֹּאן עֲקֻדִּים** – לבן היה כל כך רשע, חוץ מזה שהוא שינה את ההסכם הראשון שזה כבר ודאי רמאות, אבל הוא עשה מעשה רמאות הרבה יותר גרוע – לבן חיכה שהכבשים יהיו בהריון, ואז לפני שהן ילדו הוא שינה את ההסכם, עכשיו הוא בטוח שאין ליעקב מה לעשות. ובאמת, מה היה? האם ד' שינה את העוברים שפתאום יהפכו להיות מנקודים לטלואים?! לא, ד' ידע מראש שלבן ישנה את ההסכם, ולכן מראש הוא עשה שיהיו נקודים או טלואים, הכל לפי מה שלבן עתיד לומר לפני הלידה. (רמב"ן). כאן כבר לא היתה פעולה של יעקב, כמו עם המקלות, כאן כל הפעולה היתה אלוקית, נס גמור.

[**(ט)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{ט}!)**וַיַּצֵּל אֱלֹקִים אֶת מִקְנֵה אֲבִיכֶם** – ד' הוציא מהמקנה של אביכן. **וַיִּתֶּן לִי** – כלומר – ד' העביר את מה שהיה עד כה המקנה של אביכן, וכעת הוא נהיה המקנה שלי.

[**(י)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{י}!)**וַיְהִי בְּעֵת** – בזמן ש... **יַחֵם הַצֹּאן** – כלומר – בתקופה שהכבשים התחממו ונהיו בהריון. **וָאֶשָּׂא עֵינַי וָאֵרֶא** – הסתכלתי וראיתי **בַּחֲלוֹם** – נבואי **וְהִנֵּה הָעַתֻּדִים** – התיישים והאלים הזכרים (רמב"ן). **הָעֹלִים עַל הַצֹּאן** – שמתחברים אל הצאן – הנקבות. וכך העיזים נהיות בהריון. **עֲקֻדִּים נְקֻדִּים וּבְרֻדִּים** - נקודות לבנות מחוברות (רש"י). זה מזכיר את המילה ברד שהוא גם נקודות לבנות (חזקוני ואוה"ח). המלאך מראה ליעקב שמלאכים מביאים את הזכרים שיש בהם לבן מבני לבן לצאן שאצל יעקב, ומהם נהיה וולדות עם צבע לבן (רש"י). כמובן, זה לא היה כך באמת, אך החלום בא להגיד ליעקב שאין לו מה לדאוג מכיוון שה' עוזר לו (רמב"ן).

[**(יא)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{יא}!)**וַיֹּאמֶר אֵלַי מַלְאַךְ הָאֱלֹקִים בַּחֲלוֹם יַעֲקֹב** – מלאך האלוקים אמר בחלום: "יעקב". **וָאֹמַר הִנֵּנִי:**

[**(יב)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{יב}!)**וַיֹּאמֶר שָׂא נָא עֵינֶיךָ וּרְאֵה כָּל הָעַתֻּדִים** **הָעֹלִים עַל הַצֹּאן עֲקֻדִּים נְקֻדִּים וּבְרֻדִּים** – אתה יודע למה כל זה? **כִּי רָאִיתִי אֵת כָּל אֲשֶׁר לָבָן עֹשֶׂה לָּךְ** – ולכן נתתי לך את כל הצאן. יעקב שומע בחלום שכל מה שקורה פה הכל זה מד'. עד כאן יעקב מספר לנשיו על חלום שהיה מזמן, שממנו הוא למד שהכל מד' ולא מחכמתו. אח"כ הוא מספר להן על הנבואה שהיתה לו עכשיו[[99]](#footnote-99) (רמב"ן):

[**(יג)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{יג}!) **אָנֹכִי הָאֵל** – אני האלוקים[[100]](#footnote-100) **בֵּית אֵל** – שהתגלה אליך בבית אל (אונקלוס). **אֲשֶׁר מָשַׁחְתָּ שָּׁם מַצֵּבָה** – שמת שמן על האבן, ובכך הפכת את האבן להיות מציבה מיוחדת לשם ד'. ובנוסף... **אֲשֶׁר נָדַרְתָּ לִּי שָׁם נֶדֶר** – "אם יהיה אלוקים עימדי... והאבן הזאת אשר שמתי מציבה..." **עַתָּה** – עכשיו. **קוּם צֵא מִן הָאָרֶץ הַזֹּאת וְשׁוּב אֶל אֶרֶץ מוֹלַדְתֶּךָ** – יעקב מספר לנשותיו מה ד' אמר, ושואל אותן אם הן מוכנות לעזוב את הבית של אבא שלהן וללכת איתו לארץ כנען.

[**(יד)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{יד}!)**וַתַּעַן רָחֵל וְלֵאָה** – בלשון יחיד, כי רחל היא זאת שענתה, ולאה חשבה ממש אותו דבר (תיב"ע). **וַתֹּאמַרְנָה לוֹ הַעוֹד לָנוּ** – האם עדיין יש לנו **חֵלֶק וְנַחֲלָה בְּבֵית אָבִינוּ** – חלק ממה שיחלקו בירושה של אבא אחרי פטירתו?! הרי את הכל הבנים יקחו, ואנחנו לא נקבל כלום. רואים שלבן דאג רק לבניו, אולי בגלל שהם היו הולכים בדרכו הרשעה.

[**(טו)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{טו}!)**הֲלוֹא** – הרי **נָכְרִיּוֹת נֶחְשַׁבְנוּ לוֹ** – הוא מתייחס אלינו כמו נשים זרות, לא כמו הבנות שלו. **כִּי מְכָרָנוּ** – שהרי הוא מכר אותנו תמורת עבודה של 7 שנים, במקום – הפוך – לתת לנו נדוניא (רשב"ם). **וַיֹּאכַל גַּם אָכוֹל אֶת כַּסְפֵּנוּ** – גם אחרי החתונה הוא לא נתן לנו פרנסה בשפע, אלא הפוך – הוא לקח את מה שהיה מגיע לנו, על ידי שהוא שיקר את יעקב אבינו.

[**(טז)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{טז}!)ממשיכות נשות יעקב ומשכירות: מאפה כל העושר - לא מלבן, אלא... **כִּי** – אלא **כָל הָעֹשֶׁר אֲשֶׁר הִצִּיל אֱלֹהִים מֵאָבִינוּ** – שד' הוציא מלבן. **לָנוּ הוּא וּלְבָנֵינוּ** – זה באמת מגיע ליעקב על כל עבודתו. עד כאן הסבירו בנות לבן למה כלל לא קשה להן לעזוב את בית אביהן (ספורנו י"ד), עכשיו הן מוסיפות: **וְעַתָּה כֹּל אֲשֶׁר אָמַר אֱלֹקִים אֵלֶיךָ עֲשֵׂה** – אחרי כל ההסברים שהסברנו, בסופו של דבר תעשה מה שד' אומר, לא משנה אם זה מה שנראה לנו או לא, אם זה קשה לנו או לא.

[**(יז)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{יז}!)**וַיָּקָם יַעֲקֹב וַיִּשָּׂא אֶת בָּנָיו וְאֶת נָשָׁיו עַל הַגְּמַלִּים** – יעקב הרים את בניו ונשיו על הגמלים. מי שהיה קטן הוא הרים אותו ממש על הגמלים ומהגדולים הוא ביקש שיעלו מעצמם[[101]](#footnote-101).

[**(יח)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{יח}!)**וַיִּנְהַג** – והוא הוביל **אֶת כָּל מִקְנֵהוּ** – הכבשים והעיזים. **וְאֶת כָּל רְכֻשׁוֹ אֲשֶׁר רָכָשׁ** – העבדים והשפחות הגמלים והחמורים שהוא קנה. **מִקְנֵה קִנְיָנוֹ** – הוא קנה אותו על ידי המקנה – הוא מכר כבשים ועיזים וקנה את כל הרכוש. **אֲשֶׁר רָכַשׁ בְּפַדַּן אֲרָם** – אצל לבן. את הכל הוא הוביל בשביל... **לָבוֹא אֶל יִצְחָק אָבִיו אַרְצָה כְּנָעַן[[102]](#footnote-102):**

[**(יט)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{יט}!)**וְלָבָן הָלַךְ לִגְזֹז[[103]](#footnote-103) אֶת צֹאנוֹ** – מתי הולכים לגוז את הצאן? בתחילת הקיץ שלא יהיה חם לכבשים. עם הצמר משתמשים להכנת בגדים. לבן עוזב את הבית שלו והולך לעדר שלו, שנמצא במרחק שלושה ימי הליכה כמו שלמדנו, על מנת לעזור לבניו לגוז את הצאן[[104]](#footnote-104). זהו זמן טוב לברוח. **וַתִּגְנֹב רָחֵל אֶת הַתְּרָפִים** – עבודה זרה, כנראה שהייתה נראית כמו צורת אדם (אבע"ז) **אֲשֶׁר לְאָבִיהָ** – רחל יודעת שכעת כשהיא עוזבת את אביה, הוא ימשיך ויעשה מעשים רעים, יעבוד עבודה זרה ויגיד על כל מיני פסלים שהם אלו שבראו את העולם, ח"ו. מה עשתה? רחל רצתה להציל את אבא שלה מהחטא ולכן היא לקחה את התרפים שלו (רש"י)[[105]](#footnote-105), ואז אולי הוא יבין – שאלוהים שמצליחים לגנוב אותם הם לא אלוהים, ואז הוא יעזוב את האלילים (ר"ח).

[**(כ)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{כ}!)**וַיִּגְנֹב יַעֲקֹב אֶת לֵב[[106]](#footnote-106) לָבָן הָאֲרַמִּי** – יעקב הסתיר את מעשיו, ולא גילה אותם ללבן (כמו רחל שגנבה את התרפים – היא הסתירה את התרפים מלבן, אונקלוס). **עַל בְּלִי הִגִּיד לוֹ** – והוא לא אמר לו. **כִּי בֹרֵחַ הוּא** – למה יעקב לא גילה ללבן שהוא בורח? כי הוא פחד שלבן לא ירשה לו לקחת את הנשים שלו. [ראינו את פסוק מ"ג]

[**(כא)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{כא}!)**וַיִּבְרַח הוּא וְכָל אֲשֶׁר לוֹ וַיָּקָם וַיַּעֲבֹר אֶת הַנָּהָר** – נהר פרת (אונקלוס). **וַיָּשֶׂם אֶת פָּנָיו** – והוא הלך לכיוון **הַר הַגִּלְעָד** – הזכרנו שמאז הפסיקו המים שהיו עולים מהבאר לעלות (תיב"ע)[[107]](#footnote-107).

[**(כב)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{כב}!)**וַיֻּגַּד לְלָבָן** – מישהו סיפר ללבן. **בַּיּוֹם הַשְּׁלִישִׁי כִּי בָרַח יַעֲקֹב** – אנשים שראו את יעקב בורח ישר הלכו לספר את זה ללבן, אך כיוון שהדרך לוקחת שלושה ימים אז בריחת יעקב נודעה ללבן אחרי שלושה ימים[[108]](#footnote-108).

[**(כג)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{כג}!)**וַיִּקַּח אֶת אֶחָיו עִמּוֹ** – את הקרובים שלו, נראה שהכוונה לבניו, ואולי הכוונה גם לחברים שלו. המדרש אומר שלבן עבר דרך העיר שלו[[109]](#footnote-109) ולקח כל מיני אנשים חזקים וגיבורים כדי להילחם עם יעקב (רמב"ן). לבן הרשע מוכן אפילו להרוג את חתנו ואולי אף את בנותיו ונכדיו.[[110]](#footnote-110) **וַיִּרְדֹּף אַחֲרָיו דֶּרֶךְ שִׁבְעַת יָמִים** – לבן כל כך כעס על יעקב שהוא מיהר לתפוס אותו הוא עשה זאת ביום אחד (חישבנו את הזמנים)[[111]](#footnote-111). **וַיַּדְבֵּק אֹתוֹ** – והוא השיג אותו **בְּהַר הַגִּלְעָד** – לבן מגיע לתחתית ההר והוא רואה את יעקב חונה בראש ההר (רמב"ן).

[**(כד)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{כד}!)**וַיָּבֹא אֱלֹהִים אֶל לָבָן הָאֲרַמִּי בַּחֲלֹם הַלָּיְלָה** – איך יכול להיות שד' מתגלה לכזה רשע?! ד' כל כך רוצה להציל את יעקב, ובשביל זה הוא אפילו מדבר עם לבן[[112]](#footnote-112) (אבע"ז ורמב"ן). **וַיֹּאמֶר לוֹ הִשָּׁמֶר לְךָ** – תזהר לך. **פֶּן תְּדַבֵּר** – שלא תדבר **עִם יַעֲקֹב מִטּוֹב עַד רָע**[[113]](#footnote-113)[[114]](#footnote-114) – אל תגיד לו לא דברים שנראים לך טובים ולא דברים רעים. אל תנסה לשכנע אותו לבוא אליך ותגיד לו שאתה תביא לו כל מיני דברים טובים, כי מה שנראה לך טוב, זה באמת רע. וכמובן אל תאיים עליו לעשות לו דברים רעים אם הוא לא יבוא (רמב"ן וספורנו ושפ"ח).

[**(כה)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{כה}!)**וַיַּשֵּׂג לָבָן אֶת יַעֲקֹב וְיַעֲקֹב תָּקַע אֶת אָהֳלוֹ** – פרס את האוהל שלו.[[115]](#footnote-115) **בָּהָר וְלָבָן תָּקַע אֶת אֶחָיו** – את האוהל שלו יחד עם האחים שלו (אבע"ז פסוק ל"ג). **בְּהַר הַגִּלְעָד** – יעקב הקים את האוהל בפסגת ההר ולבן בתחתית ההר (העמ"ד[[116]](#footnote-116)).

[**(כו)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{כו}!)**וַיֹּאמֶר לָבָן לְיַעֲקֹב[[117]](#footnote-117) מֶה עָשִׂיתָ וַתִּגְנֹב אֶת לְבָבִי** – למה עשית את זה – שהסתרת ממני. **וַתְּנַהֵג אֶת בְּנֹתַי** – ולקחת את הבנות שלי **כִּשְׁבֻיוֹת חָרֶב** – כמו שבויות מלחמה, לקחת אותן שלא מרצונן כאילו שבית אותם מהמלחמה. לבן טוען 2 טענות: א. גנבת אותי. ב. גנבת את בנותי. בשני הפסוקים הבאים הוא יפרט כל אחת מן הטענות.

[**(כז)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{כז}!)**לָמָּה נַחְבֵּאתָ לִבְרֹחַ** – למה התחבאת וברחת, **וַתִּגְנֹב אֹתִי** – והסתרת ממני. **וְלֹא הִגַּדְתָּ לִּי** – שאתה רוצה ללכת. **וָאֲשַׁלֵּחֲךָ בְּשִׂמְחָה וּבְשִׁרִים** – בדברי שבח ליעקב (אונקלוס). **בְּתֹף וּבְכִנּוֹר** – אם היית מספר לי הייתי עושה סעודת פרידה. אמרנו שברור שלבן לא היה עושה כך.

[**(כח)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{כח}!)**וְלֹא נְטַשְׁתַּנִי** – ולמה לא אִפְשַׁרְתָּ לי (הבנתי באונקלוס[[118]](#footnote-118)).**לְנַשֵּׁק לְבָנַי וְלִבְנֹתָי** – לנכדים שלי ולבנות שלי. **עַתָּה הִסְכַּלְתָּ עֲשׂוֹ** – עשית מעשה טיפשי.

[**(כט)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{כט}!)**יֶשׁ לְאֵל יָדִי** – יש ליד שלי כח. ('אל' זה כח – ד' הוא האלוקים, הכוונה שד' יש לו כח לעשות הכל). **לַעֲשׂוֹת עִמָּכֶם רָע** – אפילו להרוג אתכם (מדרש מובא ברמב"ן כ"ב, ובחוברות מורשה[[119]](#footnote-119)). **וֵאלֹהֵי אֲבִיכֶם אֶמֶשׁ** – אתמול[[120]](#footnote-120). **אָמַר אֵלַי לֵאמֹר הִשָּׁמֶר לְךָ מִדַּבֵּר עִם יַעֲקֹב מִטּוֹב עַד רָע** – יש פה נס גדול שלבן שמע למה שד' אמר, ולא ניסה בכל זאת להזיק ליעקב (אוה"ח כ"ג). שאלנו האם לבן מדבר עם יעקב ומתייחס אליו בצורה יפה? נראה שהוא לא באמת שומע לדבר ד'.

[**(ל)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{ל}!)**וְעַתָּה** – ועכשיו. **הָלֹךְ הָלַכְתָּ** – החלטת ללכת **כִּי נִכְסֹף נִכְסַפְתָּה** – כי התגעגעת מאוד[[121]](#footnote-121). **לְבֵית אָבִיךָ** – ולכן לא חיכית עד שאשוב, זה אני יכול להבין. אבל... (ספורנו) **לָמָּה גָנַבְתָּ אֶת אֱלֹהָי** – זה שאתה רוצה ללכת זה לא סיבה שתגנוב לי את האלוהים שלי.[[122]](#footnote-122)

[**(לא)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{לא}!)**וַיַּעַן יַעֲקֹב וַיֹּאמֶר לְלָבָן** – יעקב עונה על שאלותיו לפי סדר: על השאלה הראשונה - **כִּי יָרֵאתִי כִּי אָמַרְתִּי פֶּן תִּגְזֹל אֶת בְּנוֹתֶיךָ מֵעִמִּי** – הלכתי בסתר כי פחדתי שלא תרשה לי לקחת את הבנות שלך (וגם לא היית נותן לי לקחת את כל רכושי, ע"פ רד"ק וספורנו ע"ש).

[**(לב)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{לב}!)על השאלה השניה - **עִם אֲשֶׁר תִּמְצָא** – מי שתמצא אצלו (עמך = איתך, עם = את. כמו בהמשך הפסוק – עימדי). **אֶת אֱלֹהֶיךָ לֹא יִחְיֶה** – לא מגיע לו לחיות. יעקב אומר שמגיע לאותו אדם מיתה. מי שלוקח תרפים בשביל לעבוד אותם ע"ז ודאי שמגיע לו עונש, שד' ימית אותו (ספורנו ואוה"ח). יעקב אבינו לא חשב שמישהו ייקח אותם בשביל להציל את לבן, אלא בשביל לעבוד אותם. **נֶגֶד אַחֵינוּ** – מול כל החברים שלנו – אלו שנמצאים כאן[[123]](#footnote-123). שיראו שלבן לא לוקח סתם (לענ"ד). **הַכֶּר לְךָ מָה עִמָּדִי** – תבדוק אם אתה מכיר משהו שנמצא איתי. **וְקַח לָךְ** – אם תמצא, ובטוח היה יעקב שלא ימצא שום דבר (יעקב הרגיש שלבן חושש שהוא גנב עוד כמה דברים). **וְלֹא יָדַע יַעֲקֹב כִּי רָחֵל גְּנָבָתַם** – כי אם היה יודע, בודאי שלא היה אומר כך.

[**(לג)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{לג}!)**וַיָּבֹא לָבָן בְּאֹהֶל יַעֲקֹב** – ליעקב לא היה אוהל משלו, הוא היה כל פעם באוהל אחר. אז מה זה אוהל יעקב? האוהל של רחל, ששם יעקב היה נמצא הכי הרבה. **וּבְאֹהֶל לֵאָה וּבְאֹהֶל שְׁתֵּי הָאֲמָהֹת** – באוהל של כל אחת משתי השפחות, שהרי בודאי לכל שפחה היה אוהל (רמב"ן). **וְלֹא מָצָא וַיֵּצֵא מֵאֹהֶל לֵאָה** – וכשיצא מאוהל לאה לפני שהלך לאהל השפחות חזר שוב ובדק **וַיָּבֹא בְּאֹהֶל רָחֵל** – עוד פעם. לבן הרגיש שיכול להיות שרחל היא זאת שגנבה את התרפים. כנראה ידע שמתאים לה לקחת לו את התרפים בכדי שלא יעבוד אותם.[[124]](#footnote-124)

[**(לד)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{לד}!)**וְרָחֵל לָקְחָה אֶת הַתְּרָפִים** – לפני שלבן הגיע.[[125]](#footnote-125) **וַתְּשִׂמֵם בְּכַר הַגָּמָל** – במרדעת. מי שרוצה לשבת על הגמל שם מתחת מין כרית שנקראת מרדעת. רחל עטפה את התרפים במרדעת או ששמה אותם מתחתם. כמובן שאין הכוונה שישבה על הגמל, אלא הניחה את הכר ברצפת האוהל וישבה עליו (פשוטו של מקרא ע"פ שע"א). **וַתֵּשֶׁב עֲלֵיהֶם וַיְמַשֵּׁשׁ לָבָן** – לבן חיפש ובדק **אֶת כָּל הָאֹהֶל וְלֹא מָצָא:**

[**(לה)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{לה}!)**וַתֹּאמֶר אֶל אָבִיהָ אַל יִחַר בְּעֵינֵי אֲדֹנִי** – אל תכעס עלי. **כִּי לוֹא אוּכַל לָקוּם מִפָּנֶיךָ** – שהרי מן הראוי שהבת תקום כשאבא שלה מגיע. **כִּי דֶרֶךְ נָשִׁים לִי** – אני חלשה וחולה, כמו שקורה בדרך כלל לנשים כל כמה זמן. (גם על שרה היה כתוב שחדל להיות לה אורח כנשים – אורח זה דרך, מה שבדרך כלל יש לנשים). **וַיְחַפֵּשׂ וְלֹא מָצָא אֶת הַתְּרָפִים** – כשלבן מחפש הוא בודק בכל מקום אפשרי, אפילו במקום שיכול להיכנס אליו משהו קטן שהוא לא בגודל של התרפים. כי באמת לבן מנצל את ההזדמנות לחפש אם יעקב גנב לו עוד כל מיני דברים (כפי שמעיד על כך יעקב בהמשך).

[**(לו)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{לו}!)**וַיִּחַר לְיַעֲקֹב** – יעקב כעס. כי הוא הבין שסתם לבן העליל עליו עלילת שוא שהוא גנב את התרפים (רמב"ן ומלבי"ם). **וַיָּרֶב בְּלָבָן** – והוא רב עם לבן. פה אנו למדים איך צדיקים רבים (איך רב רב), באיזו עדינות, הלוואי שהשלום שלנו יהיה כמו המריבה של הצדיקים (אוה"ח, ע"פ מדרש, ע"ש). יעקב לוקח את לבן הצידה ומדבר איתו, על מנת לא לפגוע בו (אוה"ח). **וַיַּעַן יַעֲקֹב וַיֹּאמֶר לְלָבָן מַה פִּשְׁעִי מַה חַטָּאתִי** – חטא זה בלי כוונה ופשע זה בכוונה. יעקב שואל את לבן: איזה דבר רע עשיתי לך בטעות או בכוונה? **כִּי דָלַקְתָּ אַחֲרָי** – שאתה רודף אחרי כאילו אני איזה פושע.

[**(לז)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{לז}!)**כִּי** – שהרי[[126]](#footnote-126) **מִשַּׁשְׁתָּ אֶת כָּל כֵּלַי** – חיפשת ובדקת בכל הכלים שלי, לא רק תרפים אלא כל דבר קטן [אף שהתרפים היו גדולים לבן חיפש בכל מקום הכי קטן, אוה"ח]. **מַה מָּצָאתָ מִכֹּל כְּלֵי בֵיתֶךָ** – איזה דבר מצאת מכל הכלים שהיו לך בבית. ואם מצאת משהו... **שִׂים כֹּה** – שים כאן. **נֶגֶד אַחַי וְאַחֶיךָ** – מול הקרובים שלי ושלך. (מי זה הקרובים של יעקב? אולי בניו). **וְיוֹכִיחוּ בֵּין שְׁנֵינוּ** – ויבררו מי הצודק – של מי החפץ הזה שלך או שלי, איך ידעו? ע"פ סימנים (אוה"ח)[[127]](#footnote-127). כמובן, ללבן לא היה שום חפץ לשים, והוא ראה שאין ליעקב שום חפץ שלו (נלענ"ד). אף שבדרך כלל אדם שנמצא המון שנים אצל סבא וסבתא זה הגיוני מאוד שהוא ייקח בטעות דברים, יעקב אבינו מאוד הקפיד לא לקחת כלום (מדרש).

[**(לח)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{לח}!)**זֶה עֶשְׂרִים שָׁנָה אָנֹכִי עִמָּךְ רְחֵלֶיךָ** – הכבשות **וְעִזֶּיךָ** – הנקבות. **לֹא שִׁכֵּלוּ** – לא הפילו את עוברן[[128]](#footnote-128). ולמה? יעקב אבינו לא הוליך אותם דרך ארוכה, לא היכה אותן, אם היה מרעה על ההר הוא לא העלה אותן על ההר, אלא המשיך רחוק יותר כדי שלא יתאמצו לעלות, הילדים הוסיפו: בלידה הוא לא זירז את הוולד לצאת, אלא טיפל בו כראוי, ואולי נכלל בזה שאחרי הלידה הוא טיפל כראוי בוולדות. וגם כמובן ד' עזר לו שאף בהמה לא תפיל (אוה"ח). **וְאֵילֵי צֹאנְךָ** – את הכבשים הקטנים (ב"ק סד:) **לֹא אָכָלְתִּי** – כי דרך הרועה לאכול את הכבשים הקטנים כאשר הוא הולך לדרך ארוכה ואין לו מה לאכול (רשב"ם וספורנו). יעקב אבינו הקפיד מאוד יותר ממה שהיה צריך.

[**(לט)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{לט}!)**טְרֵפָה** – בהמה שטרפו אותה, והנבלה נשארה. **לֹא הֵבֵאתִי אֵלֶיךָ** – רועה רגיל היה בא לבעל הבהמה ואומר לו – טרפו את הבהמה, אני לא אשם, קח את הטרפה (שהרי יש לה ערך ואפשר לתת אותה לכלבים). **אָנֹכִי אֲחַטֶּנָּה** – אני חיסרתי אותה מעצמי ('חוטא' – מישהו חסר). **מִיָּדִי תְּבַקְשֶׁנָּה** – הבאתי אותה לך מהעדר שלי. **גְּנֻבְתִי יוֹם וּגְנֻבְתִי לָיְלָה** – הבאתי לך גם בהמה שנגנבה ביום או בלילה. אף אם היא נגנבה ביום על ידי שודדים, ובין בלילה על ידי חיות טורפות (תיב"ע) – בכל המקרים האלו אף שאני לא אשם הבאתי לך מהעדר שלי[[129]](#footnote-129).[[130]](#footnote-130)

[**(מ)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{מ}!)**הָיִיתִי בַיּוֹם** – הייתי עם הצאן בשעות היום. **אֲכָלַנִי חֹרֶב** – ראינו באונקלוס – שרב! היה חם מאוד, השמש הייתה מחממת כאילו היא שורפת ואוכלת את הגוף. (נראה שמדובר בימים חמים של הקיץ). **וְקֶרַח בַּלָּיְלָה** – ראינו באונקלוס "וגלידא נחית עלי בליליא"! הילדים מאוד נהנו לדמיין איך נוחת מהשמים גלידה בשלל צבעים וטעמים ☺. תיארנו את יעקב עובר ממקום למקום באוהל, ולא ישן בבית אבן (כלי יקר פסוק מ"א), במקרה כזה הוא ישן בחוץ, וביחוד באיזורים מדבריים מאוד קפוא בלילות. והקור כאילו 'אוכל' את הגוף. **וַתִּדַּד שְׁנָתִי מֵעֵינָי** – לא ישנתי, או כמעט ולא ישנתי. השינה הלכה ונדדה ממני. ולמה? יעקב היה צריך לשמור על הצאן, כל פעם שהיה שומע איזה קול של איזה חיה ישר הוא היה קם לבדוק אם מישהו בא לטרוף את הצאן (מדרש). עד כאן יעקב לימד את לבן כמה הוא התאמץ והשתדל בשלי לבן, יותר מהרגיל. עכשיו יעקב מוכיח את לבן על זה שהוא התנהג אליו בדיוק הפוך... (ספורנו מ"א)

[**(מא)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{מא}!)**זֶה לִּי עֶשְׂרִים שָׁנָה בְּבֵיתֶךָ[[131]](#footnote-131) עֲבַדְתִּיךָ אַרְבַּע עֶשְׂרֵה שָׁנָה בִּשְׁתֵּי בְנֹתֶיךָ** – בשביל לקבל את שתי בנותיך. שזה כבר דבר לא הגיוני, וביחוד שרימת אותי. **וְשֵׁשׁ שָׁנִים בְּצֹאנֶךָ** – שעל זה אמנם קיבלתי משכורת, אבל... **וַתַּחֲלֵף אֶת מַשְׂכֻּרְתִּי עֲשֶׂרֶת מֹנִים** – החלפת את התנאים שלי עשר פעמים, ואם כן לא הייתי אמור לקבל כלום.

[**(מב)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{מב}!)**לוּלֵי** – אם לא[[132]](#footnote-132) **אֱלֹהֵי אָבִי** – האבא שלי זה גם אברהם וגם יצחק. **אֱלֹהֵי אַבְרָהָם וּפַחַד יִצְחָק** – מי שיצחק מפחד ממנו. **הָיָה לִי** – אם הוא לא היה עוזר לי. **כִּי עַתָּה** – אז עכשיו **רֵיקָם שִׁלַּחְתָּנִי** – היית משלח אותי בלי כלום, ריק, כמו שבאתי רק עם מקל ותרמיל [ולא בשירים, כפי שאמרת, רשב"ם]. **אֶת עָנְיִי** – את המאמץ שלי (אונקלוס). **וְאֶת יְגִיעַ כַּפַּי** – ואת כמה שהידים שלי התאמצו. **רָאָה אֱלֹהִים** – ד' ראה כמה אני התאמצתי להיטיב איתך אפילו שרימת אותי. **וַיּוֹכַח אָמֶשׁ** – ובגלל זה אתמול הוא הוכיח אותך, על כך שאתה רוצה לעשות רע למי שעשה איתך רק טוב.

[**(מג)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{מג}!)**וַיַּעַן לָבָן וַיֹּאמֶר אֶל יַעֲקֹב הַבָּנוֹת בְּנֹתַי וְהַבָּנִים בָּנַי וְהַצֹּאן צֹאנִי וְכֹל אֲשֶׁר אַתָּה רֹאֶה לִי הוּא** – לבן הרשע במקום לקבל את תוכחת יעקב הוא ממשיך וחושב כאילו הכל שלו (ספורנו), ובכזאת עזות פנים הוא אומר ליעקב – כל מה שאתה רואה פה הוא לא שלך אלא שלי. **וְלִבְנֹתַי מָה אֶעֱשֶׂה** – איזה דבר רע אני אעשה **לָאֵלֶּה** – לבנות שלי **הַיּוֹם אוֹ לִבְנֵיהֶן אֲשֶׁר יָלָדוּ** – ברור שאני לא אעשה להם שום דבר רע. אמנם לבן בא בהתחלה לעשות להם רע, אבל הוא אוהב להראות את עצמו צדיק – כאילו הוא בכלל לא מתכוון לעשות להם שום דבר רע. בפסוק זה לבן אומר כאילו מהדין הוא יכול לקחת את הכל, ולפנים משורת הדין הוא לא פוגע ביעקב (הרש"ר הירש ועיין העמ"ד)[[133]](#footnote-133).

[**(מד)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{מד}!)**וְעַתָּה** – ועכשיו, שאתה רואה שאין בכוונתי להזיקך (ספורנו). **לְכָה** – לך, כלומר בא **נִכְרְתָה בְרִית אֲנִי וָאָתָּה** – ברית שתמיד תמיד נהיה חברים. **וְהָיָה** – וד' יהיה **לְעֵד בֵּינִי וּבֵינֶךָ** – 'עד' זה אחד שאם מישהו עושה לא לפי הברית הוא בא ומעיד – אני ראיתי שהם עשו ברית. מי יהיה פה העד? ד' יהיה העד.

[**(מה)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{מה}!)**וַיִּקַּח יַעֲקֹב אָבֶן** – אבן אחת גדולה כבר ראינו את גבורתו הגדולה של יעקב (חוברות מורשה). **וַיְרִימֶהָ מַצֵּבָה** – והוא שם אותה זקופה שתהיה מציבה. זאת הייתה אבן גדולה שלא תזוז משם שנים רבות, לכן היא נקראת מציבה – כי היא דבר יציב וקיים, וכך הברית היא דבר יציב וקיים (ספורנו). כשיעקב אבינו הצדיק שומע את הדברים החצופיים של לבן, לבן נותן תחושה כאילו הוא הצדיק, ויעקב רוצה לעשות מריבות, וצריך לעשות את הברית בשביל שיעקב לא יזיק ללבן (ספורנו מד, וכן נראה בהמשך), אפילו שיעקב שומע את כל זה הוא לא כועס ולא מחזיר ללבן בדברים, מה הוא עושה? הוא מתחיל לעבוד! לבן יודע רק לדבר, אבל מי סוחב את האבן? מי מקים מציבה וגלעד? את זה רק יעקב עושה – יעקב באמת רוצה שלא יהיו מריבות, ולכן הוא זה שמתאמץ בשביל זה "צדיקים אומרים מעט ועושים הרבה"..

[**(מו)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{מו}!)**וַיֹּאמֶר יַעֲקֹב לְאֶחָיו** – כאן הכוונה לבנים שלו, יעקב מכבד את הבנים שלו והוא מתייחס אליהם בלשון חיבה כאילו הם אחיו (מדרש). **לִקְטוּ אֲבָנִים** – תאספו אבנים. **וַיִּקְחוּ אֲבָנִים וַיַּעֲשׂוּ גָל** – קבוצה גדולה של אבנים, נראה לי שהגל היה בצמוד למציבה[[134]](#footnote-134). **וַיֹּאכְלוּ שָׁם עַל הַגָּל** – ליד הגל. כדי להראות שהם לא כועסים אחד על השני, הם אכלו יחד, שזה מראה שהם אוהבים אחד את השני (רמב"ן). יעקב אבינו אפילו שלבן בכלל לא התנצל על כל הרעה שהוא עשה אלא להיפך המשיך לדבר בחוצפה – עדיין הוא לא רוצה שיהיה מלחמה ומתאמץ להשכין שלום (העמ"ד).[[135]](#footnote-135)

[**(מז)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{מז}!)**וַיִּקְרָא לוֹ לָבָן יְגַר שָׂהֲדוּתָא** – בלשון הקודש – גל עד, גל שהוא מעיד על זה שאנחנו לא נזיק אחד לשני. לבן קרא לזה בשפה בה הוא היה רגיל לדבר. **וְיַעֲקֹב קָרָא לוֹ גַּלְעֵד** – אפילו שיעקב כבר 20 שנה נמצא בחרן הוא לא שוכח את לשון הקודש, ומקפיד לקרוא למקום גלעד (ספורנו).

[**(מח)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{מח}!)**וַיֹּאמֶר לָבָן הַגַּל הַזֶּה עֵד בֵּינִי וּבֵינְךָ הַיּוֹם** – שלא נריב. **עַל כֵּן קָרָא שְׁמוֹ גַּלְעֵד** – גל שהוא עד.

[**(מט)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{מט}!)**וְהַמִּצְפָּה** – והמקום הזה נקרא גם מצפה (אבע"ז, ובשופטים כתוב "מצפה גלעד", רשב"ם, אולי זה על כל האיזור). **אֲשֶׁר אָמַר** – בגלל שאמר. **יִצֶף ה'** – ד' יראה. מלשון לצפות. **בֵּינִי וּבֵינֶךָ** – שלא נריב. **כִּי נִסָּתֵר אִישׁ מֵרֵעֵהוּ** – ולמה ד'? כיוון שאנחנו נהיה רחוקים אחד מהשני ולא נראה אחד את השני – אתה תהיה בארץ כנען ואני אהיה בחרן.

[**(נ)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{נ}!)**אִם תְּעַנֶּה אֶת בְּנֹתַי** – שלא תכה ותעשה רע לבנות שלי (אבע"ז), שלא תהיה איתן (רש"י). **וְאִם תִּקַּח נָשִׁים עַל בְּנֹתַי** – ושלא תקח עוד נשים חוץ מהבנות שלי. למה לא? כי אז יעקב לא יוכל להיות כל הזמן עם רחל ולאה. **אֵין אִישׁ עִמָּנוּ** – אין כאן עוד מישהו איתנו, שברגע שיראה כזה דבר יוכל להוכיח אותך על זה או לבוא ולספר לי (רד"ק). אז מי יהיה העד? **רְאֵה אֱלֹהִים עֵד בֵּינִי וּבֵינֶךָ** – לבן "מודאג" כולו מזה שהוא מפקיד את בנותיו בידי יעקב, והוא כורת ברית בכדי שיעקב לא יפגע בהן. והרי זה שטויות, כי אצל לבן הרגישו הנשים נוכריות ולא אצל יעקב.

[**(נא)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{נא}!)**וַיֹּאמֶר לָבָן לְיַעֲקֹב הִנֵּה הַגַּל הַזֶּה וְהִנֵּה הַמַצֵּבָה אֲשֶׁר יָרִיתִי** – שהקמתי **בֵּינִי וּבֵינֶךָ** – והרי לא לבן הקים אלא יעקב? לבן מחשיב שהוא הקים כי הוא חשב על הרעיון של לכרות ברית וזה נחשב כאילו יעקב שליח שלו (רשב"ם). אך האמת היא שיעקב הוא זה שהתאמץ ועשה, לבן יודע רק לדבר, ובסוף הוא מחשיב את זה כאילו הוא עשה הכל.

[**(נב)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{נב}!)**עֵד הַגַּל הַזֶּה וְעֵדָה הַמַּצֵּבָה[[136]](#footnote-136) [[137]](#footnote-137) אִם** ש... **אָנִי לֹא אֶעֱבֹר אֵלֶיךָ אֶת הַגַּל הַזֶּה** – לעשות לך משהו רע, אבל סתם לעבור את הגל הזה מותר. מטרת הגל שהם יראו את הגל וזה יזכיר להם. **וְאִם אַתָּה לֹא תַעֲבֹר אֵלַי אֶת הַגַּל הַזֶּה וְאֶת הַמַּצֵּבָה הַזֹּאת לְרָעָה:**

[**(נג)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{נג}!)**אֱלֹהֵי אַבְרָהָם וֵאלֹהֵי נָחוֹר** – בצד כתוב 'חול', כאן לא אומרים 'אלוקים' אלא 'אלוהים', כי זה לא שם קדוש. לבן הרשע מחבר לאלוקים האמיתי אלוהים אחרים. **יִשְׁפְּטוּ בֵינֵינוּ** – שמי שיעשה משהו רע יענש. **אֱלֹהֵי אֲבִיהֶם** – וגם אלוהי תרח. **וַיִּשָּׁבַע יַעֲקֹב בְּפַחַד אָבִיו יִצְחָק** – יעקב נשבע במי שיצחק מפחד ממנו, שזה הקב"ה. יעקב כמובן מדגיש שהוא נשבע רק באלוקים האמיתי (ספורנו). יעקב נשבע שהוא אכן לא יעשה ללבן משהו רע.

[**(נד)**](file:///C:\תורת%20אמת%20-%20352\Temp\his_temp_1_10.htm#בראשית פרק-לא-{נד}!)**וַיִּזְבַּח יַעֲקֹב זֶבַח בָּהָר** – יעקב שחט בהמות ובישל אותם, בשביל לעשות סעודה גדולה (שוב אנחנו רואים שיעקב מתאמץ ולבן רק דיבר). **וַיִּקְרָא לְאֶחָיו** – לאוהבים שלו, כאן הכוונה לכולם – גם משפחת יעקב וגם חבריו של לבן. **לֶאֱכָל לָחֶם** – לחם אין הכוונה דווקא ללחם אלא לסעודה. **וַיֹּאכְלוּ לֶחֶם** – להראות שהם לא רבים. ישר אחרי כריתת הברית הם עשו סעודה קטנה, אח"כ יעקב הכין סעודה גדולה והם אכלו יחד להראות שהם בשלום. **וַיָּלִינוּ בָּהָר** – והם הלכו לישון.

פרק ל"ב [**(א)**](file:///C:\תורת%20אמת%20-%20352\Temp\his_temp_1_10.htm#בראשית פרק-לב-{א}!)**וַיַּשְׁכֵּם לָבָן בַּבֹּקֶר[[138]](#footnote-138) וַיְנַשֵּׁק לְבָנָיו** – לנכדיו. **וְלִבְנוֹתָיו וַיְבָרֶךְ אֶתְהֶם** – והוא ברך אותם שיהיה להם טוב. אנו רואים שלבן אחרי כל הרצון להרע, מכח יעקב אבינו שינה את דרכיו והוא מתייחס בצורה מתאימה לבנותיו ונכדיו (חוברות מורשה, וכן נראה בספורנו). **וַיֵּלֶךְ וַיָּשָׁב לָבָן לִמְקֹמוֹ** – ברוך שפטרנו מלבן הרשע. לא נפגשנו איתו עוד כלל[[139]](#footnote-139).

[**(ב)**](file:///C:\תורת%20אמת%20-%20352\Temp\his_temp_1_10.htm#בראשית פרק-לב-{ב}!)**וְיַעֲקֹב הָלַךְ לְדַרְכּוֹ** – לכיוון ארץ ישראל.[[140]](#footnote-140) **וַיִּפְגְּעוּ בוֹ** – ויפגשו אותו **מַלְאֲכֵי אֱלֹהִים** – שליחי ד' לעזור לו ולשומרו (רשב"ם).

[**(ג)**](file:///C:\תורת%20אמת%20-%20352\Temp\his_temp_1_10.htm#בראשית פרק-לב-{ג}!)**וַיֹּאמֶר יַעֲקֹב כַּאֲשֶׁר רָאָם[[141]](#footnote-141)** – כשיעקב ראה אותם הוא אמר: **מַחֲנֵה אֱלֹהִים זֶה** – זה מקום (אונקלוס[[142]](#footnote-142)) של שליחים של ד', שבאה לשמור עלי. **וַיִּקְרָא שֵׁם הַמָּקוֹם הַהוּא מַחֲנָיִם**[[143]](#footnote-143) – על שם המחנות של המלאכים. היו שם שני מחנות[[144]](#footnote-144) אחד של המלאכים של חו"ל ששמרו עליו עד כה, ואחד של המלאכים של א"י ששומרים אותו מכאן. ואכן יש באיזור הזאת עיר שנקראת 'מחניים'.

חזק חזק

ונתחזק

1. אמנם רש"י מסביר בשביל ללכת לחרן, אך הסברתי הסבר יותר קל. [↑](#footnote-ref-1)
2. הרחבה: כשתגיעו הביתה תגידו לאמא: השמש סינוור אותי. אמא לא תבין למה אתם מדברים בלשון זכר, תוכיחו לה מהפסוק הזה. כי שמש זה לשון זכר ונקבה. [↑](#footnote-ref-2)
3. הוספה: רשב"ם מסביר אבן מאבני המקום, אך נראה שיותר ראוי להזכיר נס זה שהתחברו להיות אחד, שהוא ידוע אצל בית ישראל. [↑](#footnote-ref-3)
4. (המ' היא חלק מהמילה, הרב אלחנן). [↑](#footnote-ref-4)
5. הוספה: שכאן זה חלום מאוד בהיר, ומ"והנה ד'" מתחילה נבואה ממש. ע"ש. [↑](#footnote-ref-5)
6. צ"ע: רש"י כתב ללוותו, ונ"ל שזו הכוונה, וכדכתיב "לשמרך בכל דרכיך..."(?) [↑](#footnote-ref-6)
7. הפעלה: שרנו את השיר ופרצת. [↑](#footnote-ref-7)
8. רש"י כותב "וחזקתי", ואונקלוס "ותתקיף", במילה "אלוקים" אנו מכוונים "תקיף", ונראה הכוונה שולט נוכח וקיים, ואולי גם 'וחזקתי' זה מלשון חוזק וגם מחזיק. א"כ קישרנו קצת בין חזק ותקיף למחזיק ומתרחב בשליטה בארץ. [↑](#footnote-ref-8)
9. צ"ב: האונקלוס מתרגם – שיתברכו בזכותך כל העמים, כך הוא מסביר תמיד. ואולי עדיף להסביר כך. [↑](#footnote-ref-9)
10. בספורנו : "עד אשר" – בעוד. [↑](#footnote-ref-10)
11. הרחבה: אפה עוד כתוב 'קץ'? ראינו כמה 'קץ' מלשון סוף, וכמה מלשון התעורר, ואמרנו שיכול להיות שויקץ זה – הגיע הסוף של השינה שלו. [↑](#footnote-ref-11)
12. רשב"ם: אך כן, ולא כפי שחשבתי. [↑](#footnote-ref-12)
13. הרחבה: דיברנו על הפחד הגדול שיש כשנמצאים במקום המקדש. לא חששנו מהמילה פחד, שמבהירה את גודל העניין. כמובן הדגשנו שאין זה פחד שיעשו משהו. סיפרתי מה שסיפר הרב צוקרמן על הרצי"ה שכאשר התקרבו לכותל היה הרצי"ה רועד, מאז שירדו מן הרכב. כמובן הוא לא פחד שאבני הכותל יפלו עליו. [↑](#footnote-ref-13)
14. הוספה: התיב"ע הסביר הסבר קצת שונה: אין זה מה שחשבתי מקום של חול, אלא... [↑](#footnote-ref-14)
15. הרחבה: הסברנו את המושג "תלפיות" – שכל הפיות פונות בתפילה לבית המקדש. (ציירנו על הלוח את העולם איך הוא מתפלל לא"י וכו'). [↑](#footnote-ref-15)
16. שהרי לא יתכן לומר שחזר לישון, וכך כותב הרמב"ן בשם המדרש: "השכים יעקב בבקר בפחד גדול ואמר ביתו של הקב"ה במקום הזה". [↑](#footnote-ref-16)
17. צ"ע: לפי זה היתה זאת אבן הצורה מאוד מוזרה, כך נראית מציבה?! [↑](#footnote-ref-17)
18. או בתור סימן, שיכיר את האבן כשיחזור (אבע"ז). צ"ע: השמן ישאר שם למשך כל כך הרבה שנים?! או כקרבן, וזה מה שהיה לו (לא זוכר) [↑](#footnote-ref-18)
19. צ"ע: ק"ל, וכי בהר המוריה היתה עיר? האם זה לא היה מקום שומם?! ועוד – למה היום לא קוראים למקום בית אל? לעיל ראינו שקראו לירושלים שלם? יעקב אבינו לא ידע אפה זה הר המוריה שהוא חשב שזה מקום חולין?! הרי יצחק נעקד שם!? ועוד שאלה קטנה: למה ד' עשה קפיצת הדרך ליעקב אבינו, ועשה שיגיע לפני שקיעת החמה, באופן שיהיה צריך להשקיע את החמה בשבילו? לגבי לוז: עיין בספר יהושע נ"ל פרק י"ט, שם כתוב שלוז נמצאת באיזור אחד מהשבטים, ואומר על זה רש"י – אין זה לוז שליד העי. [↑](#footnote-ref-19)
20. יש מי שמפרש – לתת לכהנים הקרובים לעשות רצון ד'. ואיני יודע מה עדיף לפרש. בחוברות מורשה מביא לפרש את שני הפירושים. [↑](#footnote-ref-20)
21. פשוטו של מקרא: כל שטח אדמה בין זרוע ומעובד ובין לא הנמצא מחוץ לישוב נקרא שדה (ראה ויקרא י"ד:נ"ג). [↑](#footnote-ref-21)
22. צ"ע: לפי זה למה שאלם מאין אתם. אולי מכאן משמע שלא היה זה קרוב לחרן. וכן נראה מזה שכולם היו מתכנסים בערב, והולכים יחד העירה (כדמשמע בפסוק ז'), ואם היה סמוך לעיר למה צריכים להתכנס. [↑](#footnote-ref-22)
23. האונקלוס מתרגם: "ומגנדרין", ובגמרא (נ"ל ב"ק מט.) בהמה מתגלגלת נקראת מגנדרת. [↑](#footnote-ref-23)
24. הרחבה: שמנו לב שהטעם הוא במקום אחר – לפני כן הכוונה היתה שהיא מגיעה, וכאן הכוונה שהיא הגיעה בלשון עבר. [↑](#footnote-ref-24)
25. פתיחה: דיברנו על עבר הווה ועתיד. הטיות שונות עם פירוש שונה. [↑](#footnote-ref-25)
26. הרחבה: שאלתי: אילו דברים דומים היו במציאת רבקה? [↑](#footnote-ref-26)
27. הרחבה: רשמתי על הלוח 'וישק', ושאלתי 'מה הפירוש'? תלוי בניקוד. אח"כ כתבתי 'באה' + 'וישק'. והיו צריכים להסביר 2 הסברים לכל מילה כולל באיזה פסוק זה כתוב. [↑](#footnote-ref-27)
28. צ"ע: לשונו תמוהה שכתב כי הייתה קטנה, או שנשקה על ראשה או על כתפה. משמע שבזה אין בעיה אפילו שאינה קטנה, ותמוה. והרב אלחנן סובר שלפני נתינת התורה לא היה בזה יציאה מגדרי המוסר. [↑](#footnote-ref-28)
29. הוספה: זה קרה לפני שהוא נשק לה. אבע"ז. [↑](#footnote-ref-29)
30. הוספה: כאן לאביה כי אימה מתה. או כי שם היה תכשיטים ולכן הלכה לאימה, ופה לאביה כי הוא זה שקשור ליעקב (רמב"ן). [↑](#footnote-ref-30)
31. ? [↑](#footnote-ref-31)
32. מהרב יהודה: הסברנו שהסיבה שיעקב לא הגיע עם רכוש רב זה בגלל שהוא ברח כמה שיותר מהר. הרבה מהילדים הזכירו את המדרש על אליפז ולכן סיפרתי להם אותו. וזה רמוז בראשי תיבות במילים "את כל הדברים האלה" אל תשאל כי לא הבאתי דבר ברכוש רב יצאתי משם הרשע אליפז לקח הכל. [↑](#footnote-ref-32)
33. הרחבה: היה זה חידה אפה כתוב עצמי ובשרי, אח"כ אמרתי למישהו אתה עצמי ובשרי ולקחתי לו מהעצמות. שאלתי האם יכול להיות שהוציא עצמות מלבן ומזה נהיה יעקב?! וכו' הסברנו מה זה ביטוי מושאל – כמו "סולם גבוה עד שמים". [↑](#footnote-ref-33)
34. תשע"ה: **תודה ליעקב ישי ששם ליבי להבנה הזאת בפסוק.** [↑](#footnote-ref-34)
35. הרחבה: על שהיתה שומעת בפרשת דרכים שהיו אומרים "הגדולה לגדול והקטנה לקטן", ושאלה מה טיבו של זה, וכששמעה במי מדובר בכתה (ב"ב קכג.), ובגמרא שם מבואר שהיה זה בכי של תפילה, שכתוב "קידמתה לאה ברחמים", מכאן שהתפללה. [↑](#footnote-ref-35)
36. לא הסברתי את ההבדל בין יפת תואר ליפת מראה. [↑](#footnote-ref-36)
37. המקור לזה הוא דברי רחל ולאה "כי מכרנו". אלא שצ"ע, שהרי כך היה נהוג בימי עבר. וצ"ע. [↑](#footnote-ref-37)
38. בדיחה: שבה שבע! שבה עימדי שבע שנים. [↑](#footnote-ref-38)
39. צ"ע: אפה ראינו בתורה את המושג 'ימים' על ימים ולא שנים? שאלה זו שאל אריאל ג'יאמי בשנת תש"פ, וכתבתי שאלה זו לאביו מו"ר הרב דוד ג'יאמי, וכך ענה לי: "לפי דעתי בפרשת חיי שרה רש"י אומר שאפשר לפרש שימים זה שנה, אבל ימים זה גם ימים כפשוטו ולכן שם רש"י צריך להוכיח את דבריו מהפסוק עצמו. ומה שהביא ראיה, "ימים תהיה גאולתו", הוא שלפעמים התורה משתמשת כך במילה "ימים"." [אני חשבתי לומר . [↑](#footnote-ref-39)
40. הרחבה: אמרתי להם שפסוק זה תירץ לי קושיא שיש לי כבר כמה חודשים על התלמידים. הקושיא היא: למה אחרי שאני מאריך להם את ההפסקה הם אומרים שההפסקה היתה קצרה מידי (לא היה צלצול בת"ת). עכשיו אני מבין, בגלל שהם כל כך נהנים בהפסקה, הם מרגישים שעברו רק 5 דקות. [↑](#footnote-ref-40)
41. סיפור: הרב עובדיה לומד לילה שלם, ובטוח שעברו כמה רגעים, ועוד סיפורים בסגנון הזה. [↑](#footnote-ref-41)
42. צ"ע: אם הוא אוהב את העבודה מובן שהזמן עובר מהר, אך אם הוא אוהב אותה צריך לקרות הפוך – שהוא כל כך מצפה לה, אז כל הזמן הוא חושב – מתי כבר אתחתן איתה, וכך הזמן צריך לעבור לאט?! [↑](#footnote-ref-42)
43. ["בעת חורבן המקדש קפצה רחל אמנו לפני הקב"ה ואמרה רבש"ע גלוי לפניך שיעקב עבדך אהבני אהבה יתירה ועבד בשבילי לאבא שבע שנים, וכשהשלימו אותן שנים והגיע זמן נישואי לבעלי, יעץ אבי להחליפני לבעלי בשביל אחותי, והוקשה עלי הדבר עד מאוד, כי נודעה לי העצה, והודעתי לבעלי ומסרתי לו סימן שיכיר ביני ובין אחותי כדי שלא יוכל אבי להחליפני, ולאחר כן נחמתי בעצמי וסבלתי את תאותי, ורחמתי על אחותי שלא תצא לחרפה, ולערב חלפו אחותי לבעלי בשבילי, ומסרתי לאחותי כל הסימנים שמסרתי לבעלי כדי שיהא סבור שהיא רחל... וגמלתי חסד עמה ולא קנאתי בה ולא הוצאתי לחרפה... מיד נתגלגלו רחמיו של הקב"ה ואמר בשבילך רחל אני מחזיר את ישראל למקומן". איכה רבתי פתיחתא כד] [↑](#footnote-ref-43)
44. חידה: מי עוד אמר מה זאת עשית? אבימלך ליצחק, הקב"ה לחוה. [↑](#footnote-ref-44)
45. הוספה: מכאן לומדת הגמרא בב"ב ביש נוחלין שכך היה הדרך גם אצל בנות צלפחד. [↑](#footnote-ref-45)
46. הרחבה: נתנו דוגמא ל'תירוצים': ילד מגיע מאוחר לשיעור והוא מתחיל לתרץ: לא שמעתי שקראו, וגם מי שקרא חשבתי שזה לכיתה השניה, וגם חשבתי שהוא קורא בצחוק לכיתה, וגם בדרך נפלתי ושתתי והיה תור ארוך, ולא זכרתי אפה הכיתה שלנו נמצאת... [↑](#footnote-ref-46)
47. הפעלה: ביקשתי משני ילדים לצאת: הראשון נכנס ואמרתי לו – שלום מה שלומך, רוצה לאכול וכו'. השני נכנס – והתייחסתי אליו בצורה הרבה יותר מקרבת. מה מרגיש הראשון? הוא מרגיש כאילו אותו לא אוהבים, ואף שאני ביטאתי אליו אהבה, כיוון שהוא ראה מה עשיתי לשני הוא מרגיש שאותו לא אוהבים. [↑](#footnote-ref-47)
48. הפעלה: אמרתי להם שכל מי שיש לו אח, אבא, סבא דוד באחד מהשמות הבאים ישנן את הפסוק בקול עם ידים למעלה... [↑](#footnote-ref-48)
49. הוספה: ספורנו: "ונראה שהיו אלו שמות של קדמונים כמו שמצינו קודם לזה "יהודית בת בארי", וכן שמואל בן עמיהוד קודם לשמואל הבניא. והיו בוחרים מהשמות הקודמים את הנופלים על לשון המאורע". [↑](#footnote-ref-49)
50. תשע"ה: שמע לתפילות שלי, ונראה לי פחות פשט. [↑](#footnote-ref-50)
51. חידה: שם דומה מסיבה דומה – ישמעאל, כי "שמע ד' אל ענייך". וגם "באר לחי רואי" – על שד' ראה בעוני הגר. [↑](#footnote-ref-51)
52. תלמיד ענה – אולי בגלל שזה השבט הקדוש. [↑](#footnote-ref-52)
53. חידה: מה אמרה רחל בדומה למה שאמרה רבקה? מתה אנוכי. מה אמרה רחל בדומה למה שאמרה שרה? "ואבנה גם אנוכי ממנה". [↑](#footnote-ref-53)
54. צ"ע למה לא חיכתה רחל 10 שנים כשרה, שחיכתה בא"י 10 שנים. [↑](#footnote-ref-54)
55. העדפנו הסבר זה על פני הסברו של הספורנו שמסביר שעי"ז תלד היא. אם אנו מסבירים כמו הספורנו בפסוק ו' שרחל שחררה אותה מלהיות שפחה אז מובן, אך אם לא – נראה שיותר נכון להסביר שבן השפחה הזה נחשב הבן שלה, כמו שעולה מפשטי הפסוקים. ואף אם אצל שרה נאמר שהכוונה היא כמו הספורנו שם כתוב "אולי אבנה ממנה", אך כאן שכתוב "אבנה" בוודאי, נראה שהכוונה שהבן שיוולד ממנה בונה אותי. [↑](#footnote-ref-55)
56. בתיב"ע – רחל שחררה אותה, וכ"כ הספורנו בפסוק ו', ומוסיף הספורנו שלכן הבן שנולד נחשב זרע יעקב לגמרי כאחד מן השבטים. וקשה – שהרי התורה ממשיכה לקרוא לבלהה שפחה, ועוד – הרי רחל אומרת "ויתן לי בן", לכן הסברנו שבלהה עדיין שפחה, ובן השפחה נחשב לגמרי בן של האדון. [↑](#footnote-ref-56)
57. הרחבה: דיברנו על אדם שנפטר לו מישהו שהוא מברך "דיין האמת", והזכרנו קצת שצריך לברך על הרעה כשם שמברכים על הטובה. [↑](#footnote-ref-57)
58. הרחבה: החסד של לאה גדול משל רחל, כיון שללאה היו כבר ילדים, ובכל זאת היא רוצה להוסיף עוד ועוד. סיפרנו על אחד שהיה לו המון תפו"א, והוא חשב מה לעשות איתם? נתן לשכן. לא הספיק לו – חשב על עוד אלמנה שצריך לתת לה. האם זה מספיק? הוא ניסה לחשוב למי עוד אפשר לתת, וזה מראה את הלב המלא רצון לתת. [↑](#footnote-ref-58)
59. הרחבה: דיברנו קצת על תהליך גידול החיטים. [↑](#footnote-ref-59)
60. לא הזכרתי את השיטות שזה עוזר להולדה, כי אז הרבה יותר קשה להבין למה לאה לא רוצה בתחילה לתת זה לרחל. [↑](#footnote-ref-60)
61. הוספה: הרב חסדאי בראור מסביר שלאה לא ידעה בכלל שהתוכנית היתה שיעקב יתחתן עם רחל. [↑](#footnote-ref-61)
62. לא הרחבתי שזה מלשון שכירות, גם כי קשה להסביר, וגם כי אני לא מספיק מבין את הקשר לכאן. [↑](#footnote-ref-62)
63. שאל תלמידי בני היקר דביר: אם לאה יודעת שיש 12 שבטים, למה היא כל כך רוצה שיהיו ממנה ילדים ולא יהיו ילדים לרחל. [↑](#footnote-ref-63)
64. הוספה: ובשפ"ח: שמע לחשקה ורצונה להרבות שבטים, שהרי לא מצאנו שהתפללה. [↑](#footnote-ref-64)
65. תשע"ה: הזכרנו בדרך אגב את הרשב"ם שאומר שיש שני 'ש', כדי לרמוז על שכר נוסף – על כך שהיא שכרה את יעקב בדודאים, ועשתה מעשה טוב בכך שויתרה על הדודאים בשביל רחל. אולי עדיף לא להזכיר, כי זה מבלבל. [↑](#footnote-ref-65)
66. הוספה: יש לעיין למה לא אמרה תמורת ששכור שכרתיך? ועוד למה דווקא עכשיו זכתה בשכר על שהכניסה שפחתה? וי שלומר על פי דברינו, שרואים כאן כמה לאה רוצה שיעקב ישכב עימה, ומתברר למפרע כמה גדול חסדה שויתרה על כך בשביל להכניס את זלפה ולהוסיף שבטים בישראל, ולכן כעת מתברר גדול מעשיה וממילא מגיע לה שכר הרבה. [↑](#footnote-ref-66)
67. הרחבה: סיפרתי על ילד מהכיתה שעשה יומולדת וחילק לילד אחד חתיכה ענקית – חצי עוגה, הילד הזה כל כך מתלהב ואומר – קיבלתי זבד טוב! [↑](#footnote-ref-67)
68. צ"ע מה מזכיר שם זה לתמיד, איזה ערך יש בו? [↑](#footnote-ref-68)
69. צ"ע: גם כאן וגם אצל יששכר, יש לכאורה סיבה אחרת לקרוא את השם הזה, שם כתוב "כי שכור שכרתיך", ופה כתוב "אסף ד'", ובכל זאת לא זאת הסיבה המפורשת בתורה לקריאת השם. [↑](#footnote-ref-69)
70. צ"ע אם להסביר את זה, בנוסף דבר זה מעורר קושיא למה יעקב אבינו הולך בלי שאמא שלו קראה לו? [↑](#footnote-ref-70)
71. הוספה: לבן רמז לו, ומשלא ענהו יעקב מאומה אמר לו במפורש, לכן כתוב שוב "ויאמר" (פשוטו של מקרא). [↑](#footnote-ref-71)
72. הרחבה: הזדמנות לדון כמה כסף באמת מגיע ליעקב על כל העבודה שעבד עד כה (חוברות מורשה ומביאים את המלבי"ם בענין). [↑](#footnote-ref-72)
73. כרש"י, ואולי עדיף להסביר כספורנו או כרמב"ן. [↑](#footnote-ref-73)
74. צ"ע אם כדאי להסביר: יעקב אומר לו – קודם כל זה בזכות זה שהתאמצתי לעבוד אותך כמו שצריך (ספורנו). [↑](#footnote-ref-74)
75. בחוברות מורשה מביאים הסבר המלבי"ם – על השנים הקודמות. ואיני מבין למה צריך להסביר כך ולא להסביר כפשוטו. [↑](#footnote-ref-75)
76. והרמב"ן ל"ה אומר הפוך. ע"ש וצ"ב מה להסביר. [↑](#footnote-ref-76)
77. הוספה: בפשוטו של מקרא מסביר שיעקב אומר ללבן – אני רוצה לבודד את התוצאות שהגיעו בעקבות עבודתי, לתוצאות שהגיעו בזכות הברכה המיוחדת. ע"ש. [↑](#footnote-ref-77)
78. לפניך קאי על תחילת הפסוק. אבע"ז. [↑](#footnote-ref-78)
79. צ"ב: האם זה רק אחרי ההולדה הראשונה או שלעולם בעדר של יעקב צריך להיות רק נקוד וטלוא? [↑](#footnote-ref-79)
80. הפעלה: שיננתי את הפסוק הזה בהתלהבות ובתנועות. אח"כ שיננתי גם את הפירוש של הפסוק בטעמים: ויאמר לבן בטח, הלוואי ויהיה כמו שאתה אומר. עם תנועות שמראות כמה לבן רוצה שההסכם הזה יהיה, ובסוף... כולם יודעים מה קרה. [↑](#footnote-ref-80)
81. הוספה: נראה לי שזה דעת רש"י. הסבר נוסף: עקוד זה נקוד, רק שזה נקודות בגוף (או בראש, רשב"ם) ועקודים זה ברגל (עיין אוה"ח ורמב"ן שזה לא מה שיעקב התכוון, ולבן רימה אותו, ע"ש) [↑](#footnote-ref-81)
82. אמנם דבר זה לא מפורש במפרשים, אך זה עולה מכמה דברים: רש"י שהשאיר לו הנותרות. רמב"ן שמבין שהעקודים זה לא היה חלק [↑](#footnote-ref-82)
83. הרב יהודה: דרך שלשת ימים- לבן הרחיק מיעקב את הצאן שהפריד מרחק הליכה של שלשה ימים. מי שרמאי חושב שגם האחרים רמאים ולכן לבן כל כך חושש שיעקב יקח משלו. שאם הכבשים יהיו קרובים אולי זה יגרום לכבשים שאצל יעקב להיות בצבע חום או נקוד וטלוא (כלי יקר). [↑](#footnote-ref-83)
84. צ"ע: כך כותב רש"י כפשוטו, אך לפי זה יוצא שהכבשים הנקודים אלו כבשים לבנים עם נקודות שחורות, ובפסוק לה כתוב "כל אשר לבן בו", משמע שהנקודות היו לבנות, וכן מזה שחשף יעקב מחשוף לבן. וצ"ע. [↑](#footnote-ref-84)
85. הפעלה: הילדים יצאו לחצר וגילפו עם סרגלים ושמו צמוד לשוקת. [↑](#footnote-ref-85)
86. חוברות מורשה: כשהכבשים שתו הן התחממו והתבוננו במקלות, ומתוך התבוננותם במקלות הם ילדו וולדות דומים למה שראו במקלות. הסברתי טיפה שונה. [↑](#footnote-ref-86)
87. צ"ע: כך כתוב בסיכומי הרב נחום, אך רועי פרץ אמר לי שהרביה הטבעית של הכבשים היא בחשוון (בחודש ה11 למניינם) והלידה 5 חודשיים לאחר מכן. [↑](#footnote-ref-87)
88. הרחבה: אמרנו שגם אם נשים פרה ברפת אדומה עם רפתן אדום וכו' זה לא אומר שתיוולד פרה אדומה, זה יכול קצת לעזור. כאן כולם נולדו עם לבן, זה ודאי היה נס. אלא שהרחבנו שאנחנו צריכים לעשות את כל ההשתדלות, כך גם במלחמת ששת הימים לא אמרנו – ד' יעשה לנו ניסים ואנחנו לא נעשה כלום, הרי נהרגו הרבה חיילים וכו'. [↑](#footnote-ref-88)
89. צ"ע: למה לא לקח ממה שנולד לו? [↑](#footnote-ref-89)
90. הוספה: נראה שבא לומר שהוא לא זיווג את הכבשים שלו עם הכבשים של לבן. כי כנראה זה חלק מההסכם, שאין לערבב את הסוגים של הכבשים זה בזה. [↑](#footnote-ref-90)
91. הרחבה: הכל פה מאוד קשה להבנה, סימנתי על הלוח את כל סוגי העדרים, ציירתי כבשים בצורה של עיגולים, עשיתי עיגולים גדולים שזה המקושרות וקטנים שזה העטופים, וציירתי איך מהעיגולים הגדולים נולדו עוד כבשים – שזה עוד עדר של עיגולים גדולים עם נקודות, ומהעיגולים הקטנים נולד עוד עדר שזה היה ללבן. [↑](#footnote-ref-91)
92. לפי האוה"ח יעקב קיבל שליש מהצאן. אך זה תמוה מאוד, כי לפי זה יוצא שלבן נהיה הרבה יותר עשיר מיעקב, ולא ראינו דבר זה. ונראה יותר שהאוה"ח התכוון לאו דווקא, אלא שהיו שלושה חלקים: א. הקשורים ליעקב. ב. קשורים ללבן. ג. כל העטופים ללבן. אך לא בהכרח שהיו החלקים שווים. וצ"ע. [↑](#footnote-ref-92)
93. בדיחה: ד' עשה לו נס כל כך גדול והכבשים הולידו שפחות וכו'. [↑](#footnote-ref-93)
94. צ"ע: אולי לבן שמע. דנו בזה בכיתה. [↑](#footnote-ref-94)
95. כך נראה מלשונם – לקח יעקב לאביו. משמע שלא אמרו זאת לא ליעקב ולא ללבן, אלא היו מפרסמים כך לכל. [↑](#footnote-ref-95)
96. הפעלה: עשינו הפעלה בנושא רגשות. תליתי על הלוח המון צורות של סמייליים עם הרגש מתחת. הבאתי דובי וסיפרתי על דב שעבר דירה והגיע לת"ת חדש, בדרך ובת"ת קורים לו כל מיני דברים שגורמים לו להיות שמח, עצוב, מתוסכל וכו'. הילדים ידעו מאוד יפה. אח"כ כל ילד בחר אחד מהרגשות והציג אותו ואנחנו היינו צריכים לזהות מה זה. [↑](#footnote-ref-96)
97. צ"ע: והרי הוא היה ממש קטן? [↑](#footnote-ref-97)
98. סיפור: מעשה אחר המובא על האלשיך הקדוש והאר"י הקדוש, עוסק בדרשה שמסר האלשיך בשבת קודש בצפת. בתורה הקדושה כתוב שלבן רימה את יעקב "עשרת מונים", וחז"ל דרשו שפירושו מאה פעמים רימה לבן את יעקב. ובהגדה של [פסח](https://www.hidabroot.org/%D7%A4%D7%A1%D7%97) אנו אומרים "שלבן ביקש לעקור את הכל"...

    עמד האלשיך הקדוש והוכיח מתוך הפסוקים את מאה הפעמים שלבן הונה את יעקב. האר"י הקדוש ישב בין הקהל והאזין בכובד ראש. לפתע חיוך גדול הפציע על שפתיו. לאחר הדרשה הסביר האר"י לתלמידיו: לבן הארמי ירד מן השמים והאזין לדרשה, כשעל כל רמאות שמנה האלשיך – נענע לבן בראשו לאישור.עד שהגיע האלשיך לרמאות מסוימת שעליה נענע לבן בשלילה, באמרו: "על כזה דבר – אפילו רמאי כמוני לא חשב"... מראה רוחני זה גרם לאר"י לחייך בקורת רוח. [↑](#footnote-ref-98)
99. הרמב"ן אומר שזה היה אתמול בחלום, ולא הזכרתי, כדי לא לבלבל. כי בפשט הוא התנבא בשדה. [↑](#footnote-ref-99)
100. רש"י אומר שהה' מיותרת, ולא הבנתי למה. [↑](#footnote-ref-100)
101. אפשרות נוספת: לא בהכרח שהוא ממש הרים אותם לגמלים, אלא הכוונה שהוא אמר להם לעלות סחב אותם עם הגמלים. [↑](#footnote-ref-101)
102. חידה: כמה זמן הוא לא פגש את יצחק? 34 שנה. [↑](#footnote-ref-102)
103. הרחבה: קראנו בשמות שונים לקוצץ ציפורנים (קוצץ, כוסס, גוזז, גוזר, חותך). הילדים המציאו עוד כל מיני שמות. [↑](#footnote-ref-103)
104. הרחבה: דיברנו על כך שבעל הכבשים לא נמצא איתם כל הזמן, רק בזמן ההולדה והגיזה (סיפרנו על רועי פרץ שיש לו עדר בצפון, והוא מגיע בזמנים אלו). אמרנו שזמן הגיזה הוא בתחילת הקיץ. הצמר מחמם את הכבשים בחורף, ובקיץ גוזזים. סיפרנו שהגיזה זה היה אירוע מיוחד מאוד, היו עושים יום טוב משתה ושמחה ביום הזה (מצודות דוד שמואל א' כ"ה: ח') [↑](#footnote-ref-104)
105. רוב המפרשים מסבירים שהיא חששה שהתרפים יגלו ללבן. נראה לי שלא נכון להסביר זאת לילדים. אני עצמי מתקשה להבין איך יכול להיות כזה דבר. [↑](#footnote-ref-105)
106. אבע"ז: 'לב' זה דעת. [↑](#footnote-ref-106)
107. או שהכוונה שם שהפסיקו להיות מים בבאר. [↑](#footnote-ref-107)
108. צ"ע: יש בזה פירושים שונים הרב נחום מפרש שלקח כמה ימים עד שהוא ידע. מה שמוזר פה זה שלכאורה זה שהלך לא היה לו כבשים וכו', ואם נאמר שלקח לו שלושה ימים איך עשה זאת לבן בחצי יום?! וצריך לדחוק ולומר שלבן הלך כל כך מהר עד שגם הליכה של המגיד היתה הרבה יותר איטית. אך הרשב"ם מפרש שלקח ללבן כל כך מהר בגלל שיעקב הלך עם צאנו. ויש מי שמפרש שלקח כמה ימים עד שהבינו שיעקב לא מתכנן לחזור, וזה תמוה. וכי איך אפשר לראות את יעקב הולך עם כל הצאן ולא להבין שהוא הולך שלא על מנת לחזור. ולהרחבת העניין: שיטת רש"י היא שהוא הגיע ביום השלישי כי היה בינהם דרך של שלושת ימים, ולפי זה צריך לומר משהו דחוק: יעקב היה רועה את הצאם שלו סמוך לעיר (שהרי קרה לרחל וללאה אל צאנו), והאמת שזה מובן, כי איך יתרחק מן העיר כשיש לו נשים וילדים שם? לעומת זאת בני לבן היו 3 ימים רחוק מן העיר. כשיעקב הלך המגיד שמע על זה והלך בקצב של שלושה ימים, יעקב התקדם אותו מרחק לד השני, וזה דחוק מאוד שהמגיד שמטרתו להודיע ללבן כמה שיותר מוקדם הולך באותו קצב של יעקב עם כל צאנו. וצ"ל שמה שהלך דרך ששבעה ימים זה שונה – שלושה ימי הליכה בקצב של המגיד, וארבעה ימי הליכה בקצב של יעקב. אך החולקים על רש"י סוברים שלא לקח למגיד ללכת שלושה ימים, אלא שלקח לו קצת זמן עד שהוא החליט ללכת (רמב"ן, תיב"ע), ותמוה איך לא שמו לב שהוא מתכנן ללכת. [↑](#footnote-ref-108)
109. תש"פ: תלמידי היקר אוריה נתנאל קארו הוכיח מזה שלבן ידע שגנבו את התרפים שהוא עבר דרך העיר שלו. [↑](#footnote-ref-109)
110. חוברות מורשה, ודייקו מ"ארמי אובד אבי", זה השלב בו ניסה לבן להרוג אותם. [↑](#footnote-ref-110)
111. הפעלה: ביקשתי משני ילדים לעמוד לידי, ומילד אחד לעמוד במרחק 3 צעדים. אז ביקשתי מהילדים הצמודים אלי ללכת כל אחד 3 צעדים, המגיד הלך לכיוון לבן 3 צעדים וסיפר לו שלבן ברח ואז שמנו לב שלבן צריך לצעוד 7 צעדים בכדי להגיע ליעקב (כמובן שהילדים רדפו זה אחר זה בהנאה. מתאים יותר לסוף שיעור ☺. [↑](#footnote-ref-111)
112. חידה: עם איזה עוד רשעים ד' דיבר בשביל הצדיקים? פרעה ואבימלך. [↑](#footnote-ref-112)
113. הרחבה: "השמרו לכן פן תדברו בשיעור מטוב ועד רע בלי אצבע"... [↑](#footnote-ref-113)
114. חידה: אפה כתוב 'השמר'? "השמר לך פן תשיב את בני שמה"! ובחומש דברים? בפרשת 'והיה אם שמוע'. [↑](#footnote-ref-114)
115. הרחבה: סיפרתי על בניית האסו"ם בצבא, שנעשה על ידי תקיעה של מוטות ברזל בתור יתדות מ4 צידי האוהל ואחד במרכז. הוספנו שכשכתוב 'ויט אהלו' הכוונה שהוא פרס את האוהל, וכשכתוב 'תקע אהלו' הכוונה שהוא תקע את היתדות. [↑](#footnote-ref-115)
116. ובפשוטו של מקרא: הרי הגלעד היו מספר הרים, וכל אחד תקע אהלו בהר אחר. [↑](#footnote-ref-116)
117. שמנו לב שבכל פסוק לבן אומר שטות אחרת: כשבויות חרב – כאילו הן לא רצו ללכת. ב. שהיה משלח בשמחה. ג. שהיה מנשק את בנותיו. ד. אני יכול לפגוע בך. ה. הכי מצחיק – גנב את האלוהים, איך אפשר לגנוב מי שהוא אלוהים?! [↑](#footnote-ref-117)
118. שבקתני, כלומר – עזבת אותי, כלומר – אפשרת לי לעשות מה שאני רוצה . הרחבה: לקחתי תלמיד והחזקתי אותו כך שהוא לא יכל להגיע למשהו, והוא אמר לי – תעזוב אותי, כלומר – תתן לי להגיע לזה. [נ"ל מבלבל להסביר זה בפסוק]. הרב יהודה מבין באונקלוס – לא השארת לי את האפשרות. [↑](#footnote-ref-118)
119. ומזה שאמר עמכם בלשון רבים רואים שרצה לפגוע בכל המשפחה (הכתב והקבלה). [↑](#footnote-ref-119)
120. באונקלוס פרש בלילה ונראה דלאו דווקא. [↑](#footnote-ref-120)
121. הוספה: חמדת. ובפרשנים – התאווית, כלומר – רצית. ונראה שלהתגעגע זה לרצות. [↑](#footnote-ref-121)
122. הרחבה: דיברנו על זה שלבן עושה עצמו צדיק. זאת היתה הזדמנות לספר על ערבי שגנב לי את המחשב, וכשדיברתי איתו והביא לי את המחשב אמר לי – תגיד לי תודה, ששמרתי לך עליו וכו'. סיפור מעניין. [↑](#footnote-ref-122)
123. הרחבה: כמו ילד שאומר לחבירו – אתה בא נגדי קלפים, וכן – בא מולי קלפים. אנו רואים שנגדי ומולי זה אותה משמעות. [↑](#footnote-ref-123)
124. הרב יעקב לבנון בשיעור: בשם הרב בכרך – רחל רצתה לעשות צחוק מלבן – הנכדים אמרו – תחפש את האלוהים אולי הוא מתחת לשטיח וכו'. היה פה צחוק גדול, ובכך הם ניקו את עצמם לגמרי מהע"ז, והבינו שזה לא יכול להיות אלוהים. [↑](#footnote-ref-124)
125. אמנם האבע"ז מסביר שהיא עשתה זאת תוך כדי החיפושים, אך לפי רש"י שהוא חיפש קודם באוהל שלה אי אפשר להסביר כך, וצריך לומר, שעוד לפני שהוא הגיע ליעקב היא החביאה שם את התרפים. [↑](#footnote-ref-125)
126. הרב יהודה הסביר כאשר. ונראה לי יותר פשט כמו שהסברתי. [↑](#footnote-ref-126)
127. פשוטו של מקרא: שים את הטענות שלך. [↑](#footnote-ref-127)
128. חידה: על מי כתוב שהוא לא רוצה להיות שכול? [↑](#footnote-ref-128)
129. הרחבה: זאת ההזדמנות להזכיר שהיו ליעקב שני עדרים. ואיך הוא טיפל בשניהם? הבנים שלו עזרו, היו לו עבדים. ואת כולם הוא לימד את הכללים – איך מתאמצים על מנת לשמור על הצאן שלי לבן. [↑](#footnote-ref-129)
130. תלמידים תשע"ה: **הילדים המתוקים שאלו: ואם היא מתה ממחלה או מזקנה וכדומה? היה מחלוקת בין הילדים מה הדין, אמרתי שברור שיעקב לא החזיר. הוא לא צריך סתם להחזיר, רק במקרה שיכול להיות שאולי אולי הוא היה יכול למנוע הוא החזיר, וצריך עוד עיון.** [↑](#footnote-ref-130)
131. הרחבה: ציירתי על הלוח עיגולי וחילקתי אותו ל20 חלקים (לימדתי אותם איך מחלקים, קצת חילוק), התחלנו על פי כיוון השעות, על 7 חלקים רשמנו בלאה, אח"כ ברחל, אח"כ במשכורת. ומחוץ לעיגול רשמנו את חתונה, לידת השבטים וכו'. אפשרות לעשות הפעלה או דף עבודה בצורה הזאת. אפשר לעשות בתחילת הלימוד של כל הפסוקים מן שעון מחוג וכדומה שמראה את השינוי בשנים. [↑](#footnote-ref-131)
132. הרחבה: שרתי את השיר לולי תורתך, פעם אחת את המילים ופעם אחת את הפירוש. ילדים נהנו מהפירוש – שעשוע, שהתורה היא השעשוע שלנו. [↑](#footnote-ref-132)
133. עיין בפשוטו של מקרא פירושים שונים. [↑](#footnote-ref-133)
134. תשע"ה: **שאלתי: למה היה צריך לעשות חוץ מהמציבה גם גל? מובן שלא מספיק גל, כי את הגל אפשר לפרק, אך למה לא מספיק מציבה? התלמידים המתוקים ענו תשובות מאוד יפות: א. הגל בשביל לבן והמציבה בשביל יעקב. ב. הגל יותר גבוה מן המציבה וכך יראו אותו יותר טוב. ג. כדי שהבנים יהיו שותפים, שהרי את האבן רק יעקב יכל להרים.** ד. שני סימנים טובים מאחד, שאם לא יראו אחד יראו את השני. [↑](#footnote-ref-134)
135. חידה: מי עוד עשה ככה? אברהם עם רועי לוט, יצחק עם אלו שרבו על בארות. יצחק עם אבימלך ופיכול. [↑](#footnote-ref-135)
136. סיפור: אפשר לספר את הסיפור על החולדה והבור שהיו עדים (לא יודע אם זה מתאים), מובא בנתיב האמונה למהר"ל וכן בספר ענף עץ עבות של מרן הרב עובדיה. [↑](#footnote-ref-136)
137. חידה: אפה עוד ראינו עד שהוא לא בן אדם? שבעת הכבשים בבאר שבע. [↑](#footnote-ref-137)
138. צ"ע: שוב יש לשאול למה השכים מוקדם? ובפשט כך כתוב בכל מקום, ואין זה אומר שקם מוקדם. [↑](#footnote-ref-138)
139. סיפור: יואב הלך להילחם בחרן, אמרו לו – מה עם הברית, שאל את דוד, דוד שאל את הסנהדרין והם אמרו לו – הם נלחמו נגדינו ראשונים "מן ארם ינחני בלק", וכן כושן רשעתיים. רש"י תהילים ס':א', מופיע במוסף רש"י. [↑](#footnote-ref-139)
140. תשע"ה: **שאל תלמיד אהוב: למה אצל לבן לא כתוב וילך לבן לדרכו? בדיוק הגיע הרב יהודה שליט"א והוא רצה להסביר שיעקב תמיד הולך ולבן נשאר במקום (ע"פ הדרוש שלו בסיום חומש בראשית), אך אותו תלמיד מתוק הסביר פשט פשוט – לבן הגיע תוך יום לכן לא מתאים לכתוב שהלך לדרכו.** [↑](#footnote-ref-140)
141. הרחבה: איך אומרים אכל אותם? שתה אותם? [↑](#footnote-ref-141)
142. צ"ע: לשון האונקלוס - משריתא, מחנה – מקום שחונים, שנמצאים בו. אך בתחילת וישלח המושג מחנה הוא יותר דומה לקבוצה, וצ"ע כיצד להסביר. [↑](#footnote-ref-142)
143. הרחבה: הבאנו את תפילת הדרך, ושאלנו למה מוסיפים פסוקים אלו? [↑](#footnote-ref-143)
144. הרחבה: דוגמאות של אופניים משקפיים ועוד. [↑](#footnote-ref-144)